eBay: accounts, games, προτάσεις, απορίες - Page 15\neBay: accounts, games, προτάσεις, απορίες\nThread: eBay: accounts, games, προτάσεις, απορίες\n28-01-2015, 17:55 #281\nκαι ρωτάω τώρα εγώ, γιατί να μην δώσεις 25 να το πάρεις όλο δικό σου;\nούτε secondary ούτε τίποτα\nfull game , απλά να έχεις αμερικάνικο κωδικό να το κάνεις redeem\n28-01-2015, 23:01 #282\nΤο βρηκα απο ενα φιλο τελικα στα 30.Αυτο π μ λες φιλε κανω δλδ ενα αμερικανικο σαν δευτερο τον πληρωνω,μου στελνει κωδικους και το κατεβαζω εκει?Νομιμα κ ωραια?\n29-01-2015, 01:52 #283\nOriginally Posted by katsouras\nΝαι,υπάρχουν και άτομα εδώ στο Φόρουμ που αγόρασαν απο το ίδιο σιτε χωρις κανένα πρόβλημα\n24-03-2015, 20:16 #284\nΠαιδιά αγόρασα πιο παλιά από το ισπανικό ebay το παιχνίδι COD AW..\nΑυτός μου είχε στείλει ενα λογαριασμό (νομίζω αμερικάνικο) και όλα καλά\nΤώρα σκέφτομαι να αγοράσω το dlc ή κάποια έξτρα..\nΠώς το κανω για να τα εχω στον primary λογαριασμό μου?\n20-04-2015, 14:28 #285\nΕιχα αγορασει primary λογαριασμο με το GTAV. Ειχα να παιξω πολυ καιρο και παω προχθες να ξαναπαιξω. Μου ειχε βγαλει το λουκετο και πατωντας στο GTAV βγαζει ενα μηνυμα για license κτλ. Παω και κανω restore licenses αλλα παλι εβλεπα το λουκετο με το ιδιο μηνυμα.\nΜπαινω στον χρηστη/λογαριασμο που ειχα αγορασει τοτε, βλεπω παλι το λουκετο στο GTAV και βγαζει παλι το ιδιο μηνυμα.\nΤο χασαμε το κορμι πατριωτες ή υπαρχει λυση?\n20-04-2015, 14:31 #286\nΤο χάσαμε πατριώτη έπεσε σφαγή\nThe Following 2 Users Say Thank You to De-lee_GR For This Useful Post:\n20-04-2015, 14:42 #287\nΝαι ε? Εχουν ακουστει κι αλλα κρουσματα δηλαδη?\n20-04-2015, 14:44 #288\nΠαρών, secondary με COD AW πάνω από 1 μήνα τώρα.\n20-04-2015, 14:46 #289\nΕίχα 2 από διαφορετικούς πωλητές κ κλειδωσαν ταυτόχρονα τις προάλλες\n20-04-2015, 14:47 #290\nΚαταλαβα. Ευχαριστω παιδες\n20-04-2015, 17:31 #291\nΚλείδωσαν όλοι οι παράνομοι λογαριασμοί.\n20-04-2015, 17:48 #292\nΛουκα τα παρακατω που ειχες γραψει στο fb:\n"Ακούστε μια: Το να αγοράζετε παιχνίδια μέσω secondary account είναι\na) Παράνομο - Κυρίως για τον πωλητή\nb) Θα τα χάσετε τα παιχνίδια μιας και τα account αυτά θα κλείσουν και δεν θα ξανανοίξουν ΠΟΤΕ!\nEdit γιατί μερικοί δεν καταλάβανε: Παραπάνω μιλάω για αγορά digital παιχνιδιών μέσω άλλου secondary account. Σας πουλάνε δηλαδή ένα account με παιχνίδι μέσα.\nΝαι έχει πάρει μεγάλες διαστάσεις το φαινόμενο. Anyway, ελάχιστες οι ώρες ζωής αυτών των account"\nισχυουν τελικα ή αλλαξε κατι;\nΕχουν περασει οχι ωρες αλλα ημερες απο τοτε και ακομα και τωρα υπαρχουν τετοιες αγγελιες στο ebay.\nΟσοι εχουν αγορασει games απο τετοια accounts στο ebay θα τα χασουν τελικα ή οχι;\nO Λουκας τοτε δεν ειχε απαντησει εδω και αντι για ωρες τους πηρε μηνες αλλα τα εκλεισαν τελικα.\nΤωρα εαν μαζι με τα ξερα (ebay accounts) καηκαν και τα χλωρα (gamesharing με φιλο) θα το δουμε στην πορεια.\nΝα δω τωρα οποιοι απειλουσαν οτι θα την κανουν προς Xbox μερια, αν το ελεγαν αληθεια ή οχι.\nΜεχρι στιγμης παντως δεν βλεπω να διαμαρτυρεται καποιος χρηστης.\n20-04-2015, 18:23 #293\nΚατα την προσωπική μου άποψη καλα κάνανε..\nΕγω και παλι πολλά θεωρούσα 25-30€ για ένα digital game.\nΠροτιμώ να περιμένω να πέσει στα 30-40€ και να το εχω με το κουτάκι του παρά ένα ψηφιακό αντίτυπο..\nΔεν ξερω κατα ποσό βολικό ηταν απο οικονομικής πλευράς.\nΕμένα προσωπικά ομως δεν με άγγιξε ποτέ (εκτός του οτι ειναι παράνομο)\n20-04-2015, 18:34 #294\nΈχω άλλους 2 που παίζουν μια χαρά.....μέχρι τώρα.\n20-04-2015, 19:19 #295\nΚαι μενα μου κλειδωσε το ac unity. Μικρο το κακο αφου απο την στιγμη που μας ειπε οτι ειναι παρανομα δεν το ξαναρισκαρα.\n20-04-2015, 19:41 #296\nΝαι χρησιμοποίησα λάθος χρόνο. Θα κλειδώσουν εννοούσα.\n20-04-2015, 21:11 #297\nεμένα μου κάνει εντύπωση πάντως με τι κριτήριο θα κλειδώσουνε ένα account?\n20-04-2015, 21:17 #298\nφανταζομαι θα ψαχνουν το εξης pattern: Λογαριασμος ενεργοποιειται σε μια κονσολα, αγοραζει ψηφιακα ενα παιχνιδι, απενεργοποιειται απο την κονσολα, ενεργοποιειται σε αλλη, κατεβαζει το παιχνιδι, γινεται login απο τριτη κονσολα, κατεβαζει το παιχνιδι.\n20-04-2015, 21:22 #299\nδλδ εγώ που π.χ. έχω 2 ps4 , και έχω ένα αμερικάνικο account (με όλα τα στοιχεία μου σωστά , όνομα , επίθετο , πιστωτική εκτός από δνση που προφανώς είναι αμερικής) αγοράζω ένα game το κατεβάζω στο 1ο μου ps4 αλλά το παίζω με το EU account μου και όταν πάω στο εξοχικό μου π.χ. που έχω το 2ο ps4 κάνω και εκεί το ίδιο υπάρχει κίνδυνος;\n20-04-2015, 21:39 #300\nΔεν νομιζω να ισχυει στην περιπτωση σου μια και στους λογ/σμους σου υπαρχει συνεχης αγορα διαφορων τιτλων,\nπου μοιραζονται οπως περιγραφεις σε 2 συγκεκριμμενες κονσολες.\nΑν καταλαβαινω καλα κλειδωθηκαν λογ/σμοι που ειχαν μεσα μονο 1 game εκαστος\nκαι προφανως οι λογ/σμοι αυτοι ειχαν δημιουργηθει πριν ενα περιπου χρονο,\nοταν ξεκινησε η μοδα πωλησης-αγορας primary & secondary accounts.


Οι 3 πιο «καuτές» γυναικείες φαντασιώσεις-Μήπως είναι και η δική σου στη λίστα; | O Ξερόλας\nΟι 3 πιο «καuτές» γυναικείες φαντασιώσεις-Μήπως είναι και η δική σου στη λίστα;\nΩστόσο, ενώ οι νέοι σήμερα δεν έχουν τόσους ενδοιασμούς και είναι πρόθυμοι να δοκιμάσουν πράγματα με σκοπό να αποκτήσουν νέες εμπειρίες, έρευνες σε Αγγλία και ΗΠΑ δείχνουν πως τα ζευγάρια κάνουν όλο κ…\nΣτη σύγχρονη εποχή, το σ3ξ και οι όποιες ερωτiκές σκέψεις έχουν απενοχοποιηθεί σε μεγάλο βαθμό σε σχέση με το παρελθόν.\nΩστόσο, ενώ οι νέοι σήμερα δεν έχουν τόσους ενδοιασμούς και είναι πρόθυμοι να δοκιμάσουν πράγματα με σκοπό να αποκτήσουν νέες εμπειρίες, έρευνες σε Αγγλία και ΗΠΑ δείχνουν πως τα ζευγάρια κάνουν όλο και λιγότερο σeξ! Και σύμφωνα με τους ερευνητές, ευθύνεται η επιλογή τους να δουν είτε ποpνό είτε την αγαπημένη τους τηλεοπτική σειρά.\nΣτον αντίποδα, όσοι εργάζονταν πάρα πολύ, έκαναν περισσότερο σeξ σε σχέση με την παραπάνω κατηγορία. Πάντως, ένα κοινό που είχε το μεγαλύτερο ποσοστό, είναι πως δεν μπορούσαν να ελέγξουν αυτό που σκέφτονταν. Και το μυαλό είναι η μεγαλύτερη ερωτογενής ζώνη!\n«Η φαντασία είναι το καλύτερο είδος ποpνογραφίας που έχουμε», σχολίασε η Κέιτ Μόιλ, μια Βρετανίδα ψυχοθεραπεύτρια, «επειδή μας ανήκει».\nΈρευνα του κοινωνικού επιστήμονα, Τζάστιν Λεχμίλερ, έδειξε πως 1 στις 5 γυναίκες και μόνο που φέρνουν στο μυαλό τους την αγαπημένη τους φαντασίωση, έρχονται σε οpγασμό.\nΟι πιο κοινές σκέψεις των γυναικών έχουν να κάνουν με την εξουσία, τον έλεγχο και το βίαιο σeξ. Μάλιστα, το 87% των γυναικών έχει φαντασίωση με παραπάνω από έναν συντρόφους, ενώ το 96% σκέφτεται το BDSM, καθώς περιλαμβάνει όλα αυτά που θέλουν.\nΤούς αρέσει να τις δένουν και να νιώθουν τόσο πόνο ώστε να hδονίζονται αλλά να μην υποφέρουν. «Τους αρέσει αυτό γιατί θέλουν να επικεντρώνονται στο σώμα τους και στο σημείο από όπου προέρχεται ο πόνος», τόνισε ο Λεχμίλερ, για να συμπληρώσει πως, «δεν πρέπει να θεωρείται πως το BDSM είναι κάτι εκτός ελέγχου, αφού και η καθημερινότητά μας είναι έτσι, απλά με ρούχα»!\nΜια τρίτη φαντασίωση έχει να κάνει με το παιχνίδι ρόλων, κυρίως με ρόλους καθηγητών και γιατρών. Σε αυτή τη φαντασίωση μάλιστα, τους αρέσει να χρησιμοποιούν και φαγητό όπως κρέμα, φράουλες και σοκολάτα. Να σημειωθεί όμως, πως τα πράγματα… ανάβουν με τα sεx toys, όπως είναι οι χειροπέδες.


Μαθήματα αγγλικών online ή Τάξη\nΑγγλικά υψηλής Ποιότητας σε χρόνο-Ρεκόρ στα ΓΡΑΨΑ!\nΣτα ΓΡΑΨΑ δημιουργήσαμε το 1984 ταχύρυθμα προγράμματα Αγγλικών υψηλής ποιότητας με Ευρωπαϊκά standards, σε 4μηνα προγράμματα για ενήλικες, κάτι το αδιανόητο μέχρι τότε: προγράμματα γρήγορα και αποτελεσματικά που δίνουν γνώσεις και Πτυχία Αγγλικών, εφόδιο ζωής για κάθε ενήλικο στην εργασία του/της ή τις σπουδές του. Με σεβασμό και άριστη συνεργασία, με στόχο την απόλυτη ικανοποίηση και προσωπική εξέλιξη κάθε σπουδαστή/ριάς μας!\nΑυτό ήταν το όραμά μας!\nΟ Εκπαιδευτικός Όμιλος ΓΡΑΨΑ, Ηγέτης στις Ξένες Γλώσσες για 18+ (φοιτητές, εργαζόμενοι, στελέχη) με 120.000 σπουδαστές έως τώρα σε τάξη ή online, ανανεώνει συνεχώς τα προγράμματά του:\nΜε κορυφαίους καθηγητές εκπαιδευμένους στο σύστημα ΓΡΑΨΑ και από το Oxford university. Με εξειδίκευση και εμπειρία στην διδασκαλία Αγγλικών γλώσσας σε 18+. Με ταλέντο και πάθος για τη δουλειά τους. Με δυνατή «χημεία» με το σπουδαστή/ρια. Καθηγητές που χρησιμοποιούν και πολύ τεχνολογία στη διδασκαλία είτε στην τάξη είτε Μαθήματα Αγγλικών ONLINE\nΜε χιλιάδες πραγματικούς επιτυχόντες με ονοματεπώνυμο που δεν θα βρείτε αλλού. Σε εξετάσεις Proficiency (ECPE το πιο δημοφιλές), Lower (Michigan Lower), FCE, LRN κλπ), IELTS και άλλα αναγνωρισμένα πτυχία Αγγλικών από το ΑΣΕΠ στην Ελλάδα και το εξωτερικό. C2 σημαίνει ...ΓΡΑΨΑ!\nΜε πακέτα σπουδών οικονομικά και ευέλικτα: κάλυψη κενών, δωρεάν αναπληρώσεις μαθημάτων που χάσατε λόγω προσωπικού φόρτου και πρακτική εξάσκηση προσανατολισμένα στη μάχιμη γλώσσα. Τη γλώσσα που θα χρησιμοποιήσετε αύριο στην εργασία ή τις σπουδές σας. Χωρίς πολύ διάβασμα στο σπίτι, με την εξάσκηση να γίνεται, βασικά, στην τάξη.\nΚερδίστε λοιπόν τη χρονιά! Η εκμάθηση Αγγλικών θα σας ωφελήσει πολύ στην επαγγελματική σας σταδιοδρομία, τόσο στον ιδιωτικό τομέα όσο και στο δημόσιο.


Το τέχνασμα του Μ. Αλεξάνδρου να Αντιμετωπίσει τους Ελέφαντες του Βασιλιά Πώρου – Ανοπαία ατραπός\nΤο τέχνασμα του Μ. Αλεξάνδρου να Αντιμετωπίσει τους Ελέφαντες του Βασιλιά Πώρου\nΟ Πώρος παρέταξε τα τάγματα του πεζικού του σε ένα πλατύ κεντρικό μέτωπο, τοποθετώντας έναν ελέφαντα κάθε τριάντα μέτρα περίπου για να τα ενισχύσει. Σε κάθε πτέρυγα τοποθέτησε αρχικά ένα πλευρικό σώμα πεζικού και κατόπιν το ιππικό του με μια Ίλη αρμάτων να τα καλύπτει. Η συνολική ινδική παράταξη πρέπει να είχε μήκος γύρω στα τέσσερα χιλιόμετρα, από τα οποία το πεζικό καταλάμβανε τουλάχιστον τα τρία τέταρτα.\nΑλέξανδρος ο Μακεδόνας, ο μέγας στρατηλάτης της ιστορίας,\nPeter Green, εκδόσεις Διόπτρα\n<< Προηγούμενο Ιώσηπος Φλάβιος\nΕπόμενο >> Τούρκοι συνέλαβαν ψαράδες που επέβαιναν σε κυπριακό αλιευτικό σκάφος


April 2019 – FOOL FOR CHRIST – FULL OF CHRIST ╰⊰¸¸.•¨* ST JOHN MAXIMOVITCH & ST ÓENGUS OF IRELAND\nΣτην αντίληψη των κοσμικών ανθρώπων είναι αδιανόητο και άξιο περιφρόνησης να απαρνηθεί κανείς το συμφέρον του και την κοινωνική του επιφάνεια για την ελπίδα των αιωνίων αγαθών. Εάν η ίδια η κατά Χριστόν ζωή και περισσότερο η αποταγή των μοναχών για τους κοσμικούς αποτελεί αφροσύνη, πόσο μάλλον η σαλότητα είναι γι’ αυτούς αφροσύνη, η οποία αποτελεί μια ακόμα πιο ακραία μορφή άσκησης από αυτή των μοναχών. Όσο η άσκηση προχωρεί σε ανώτερα στάδια και ο αγώνας του μοναχού γίνεται τραχύτερος, τόσο ενισχύεται η εντύπωση και εδραιώνεται η βεβαιότητα για την τρέλα τους.\nΑυτού του είδους η πνευματική άσκηση ήταν πολύ δύσκολη και μάλιστα επικίνδυνη, καθώς οδηγούσε το μοναχό έξω από τα μοναχικά και ασκητικά του αιτήματα. Η Εκκλησία απέναντι σ’ αυτούς που την ασκούσαν, έπαιρνε επιφυλακτική ή ακόμη και αυστηρή στάση. Η στάση της αυτή οφείλεται στο γεγονός ότι, πολλοί μοναχοί υποκρίνονται τη σαλότητα για δικό τους έπαινο.\nΌμως οι πραγματικοί διά Χριστόν σαλοί έδρασαν μέσα στο χώρο της Εκκλησίας και συντέλεσαν στην πνευματική ανάπτυξη των πιστών. Είναι διαφοροποιημένοι από τον κόσμο σχεδόν σε όλα, για να δείξουν την απόσταση που χωρίζει τον πνευματικό κόσμο, που είναι το διαρκές παρόν της παρουσίας του Θεού στην ύπαρξη του ανθρώπου, από τον υλικό κόσμο της ρευστής μεταπτωτικής καθημερινότητας.\nΗ ζωή τους είναι ένα διαρκές και καθημερινό μαρτύριο, πνευματικό και σωματικό. Για να μπορέσει κανείς να δει την πνευματική ελευθερία των διά Χριστόν σαλών μέσα από τις φαινομενικά «ανήθικες» πράξεις, χρειάζεται πολύ Χάρη από τον Θεό.\nΔεν είναι εύκολο να μελετά κανείς τέτοιους είδους βίους, διότι υπάρχει το ενδεχόμενο να τους παρεξηγήσει, πιθανόν να σταθεί σε μερικά εξωτερικά σημεία και να τους αδικήσει. Μόνον «χαριτωμένοι» άνθρωποι μπορούν να εννοήσουν την Continue reading “Δια Χριστόν Σαλοί: Οι ασυμβίβαστοι Άγιοι”\nο διά Χριστόν Σαλός της Κεφαλλονιάς (+1888)\n& η γυναίκα που εξεγέρθηκε κατά του Θεού\nεπειδή πέθαναν οι δύο γιοι της\nΜία μάνα στη Νήσο της Κεφαλλονιάς που μόλις είχε χάσει τους δυο γιους της τον ένα πίσω άπό τον άλλο, έπεσε σε απόγνωση και εξεγέρθηκε κατά του Θεού. Ο Άγιος Παναγής Μπασιάς έτρεξε στο σπίτι της και καθώς εκείνη αρνιόταν να τού ανοίξει βρίζοντας τον, άνοιξε την πόρτα κάνοντας το σημείο του σταυρού. Όταν μπήκε στην σάλα, όπου βρίσκονταν τα πορτραίτα των δυο πεθαμένων, τα πρόσωπα ζωντάνεψαν και βγάζοντας πιστόλι αλληλοσκοτώθηκαν. Ο Άγιος Παναγής αποκάλυψε τότε στην μητέρα τους ότι είχαν ερωτευθεί την ίδια γυναίκα και θα πέθαιναν με τον τρόπο αυτό αν δεν παρενέβαινε ο Θεός να αποτρέψει ένα μεγαλύτερο κακό.


Πέτρος Δ. Καψάσκης: Ο νεαρός επιστήμων που κατακτά την Ευρώπη – GorgaNews\nΠέτρος Δ. Καψάσκης: Ο νεαρός επιστήμων που κατακτά την Ευρώπη\nΣτα σημερινά χαλεπά χρόνια που διανύει ο ελληνισμός, ένας νέος άνθρωπος, ένας πολιτικός και ιστορικός επιστήμων υψώνει το ανάστημά του και τολμά να μιλήσει με αρετή και γνώση πάνω στα πολιτιστικά ζητήματα- και όχι μόνο – της χώρας.\nΟ Πέτρος Δ. Καψάσκης γεννήθηκε στην Αθήνα, αλλά κατάγεται από τη Ζάκυνθο, όπου η οικογένεια του εγκαταστάθηκε στο νησί περί τα 1534. Εν συνεχεία φοίτησε στο Ιταλικό Γυμνάσιο της Ρώμης «Βιτόριο Αλφιέρι» και συνέχισε το λύκειο στο διεθνούς φήμης ιταλικό ινστιτούτο Μαρία Μοντεσσόρι της Ρώμης. Κατόπιν εισήχθη στο Πάντειο Πανεπιστήμιο, όπου και σπούδασε Πολιτικές Επιστήμες και Ιστορία, ενώ παράλληλα πραγματοποίησε την πρακτική του στο Υπουργείο Εξωτερικών και τη Διπλωματική Ακαδημία. Εν συνεχεία, αφού ολοκλήρωσε την στρατιωτική του θητεία, μετεκπαιδεύτηκε στο Λονδίνο στο Τμήμα της Γεωπολιτικής και Ασφάλειας του Royal Holloway University of London. Σήμερα βρίσκεται στην Αθήνα, όπου θα συνεχίσει με το διδακτορικό του στη Πολιτιστική Διπλωματία.\nΣταυρούλα Λούρου: Κύριε Καψάσκη μιλήστε λίγο για το εαυτό σας. Πως αποφασίσατε να ασχοληθείτε με τις Πολιτικές Επιστήμες και την Ιστορία; Ήταν κάτι που σας άρεσε από την παιδική σας ηλικία;\nΠέτρος Καψάσκης: Kα. Λούρου η ερώτηση σας με ταξιδεύει αρκετά πίσω στον χρόνο. Ήμουν στο δημοτικό ακόμα όταν θυμάμαι τον εαυτόν μου να ταυτίζεται αταλάντευτα με την παιδιατρική επιστήμη. Θυμάμαι χαρακτηριστικά τον παιδίατρο μου κάθε φορά που χρειαζόταν να κάνω ένα εμβόλιο ή οποιαδήποτε άλλη μορφή εξέτασης να λέει στη μητέρα μου με περίσσια υπερηφάνεια στη φωνή και βλέμμα σταθερό: «Κυρία Καψάσκη αυτό το πράγμα που συμβαίνει σε κάθε εξέταση ο υιός σας να κοιτάζει το εμβόλιο με τόση ψυχραιμία και δίχως τη παραμικρή διαμαρτυρία οφείλω να σας ομολογήσω πως δεν συμβαίνει συχνά». Ο ιατρός ήταν ένας έντιμος άνθρωπος και ένας ακέραιος χαρακτήρας στα χέρια του οποίου ένιωθε κανείς απόλυτη εμπιστοσύνη. Έτσι, ταυτίστηκα με την εικόνα αυτή και μου έγινε έμμονη ιδέα να γίνω παιδίατρος. Όμως υπήρχε ένα θεμελιώδες πρόβλημα. Μου διέφευγε πως η καλή σχέση που είχα αναπτύξει εγώ με τον πόνο μετουσιωνόταν αμέσως σε βασανισμό όταν επρόκειτο να έρθω αντιμέτωπος με το τραυματισμένο πόδι ή χέρι κάποιου συμμαθητή μου. Η σκέψη μου να σπουδάσω πολιτικές επιστήμες και ιστορία ήρθε πολύ αργότερα, στα 16 μου, όταν αποφάσισα πως θέλω να ασχοληθώ συνειδητά με την διπλωματία. Ζούσα στη Ρώμη εκείνη την περίοδο και σας εξομολογούμαι πως μέχρι εκείνη την ηλικία είχα σχηματίσει μια άοσμη, γκρίζα και άγευστη εικόνα για τους υπαλλήλους των υπουργείων και δη τους διπλωματικούς. Όλα άλλαξαν όμως όταν εκείνη την περίοδο, στη Ρώμη γνώρισα έναν διπλωμάτη που ήταν τελείως διαφορετικός και ασυμβίβαστος . Ήταν άνθρωπος καθαρός, έντιμος και συνετός. Από τότε πρέπει να σας πω ότι άλλαξα άρδην την άποψη μου και η ενασχόληση πια με την διπλωματία, και δη την πολιτιστική, νοηματοδοτεί την ουσία της ύπαρξης μου.\nΣ.Λ.: Έχετε κάποιο πρότυπο, κάποια προσωπικότητα που να ξεχωρίζετε στη ζωή σας;\nΠ.Κ.: Ναι, ονομάζεται Dr. Stockmann και ήταν ιατρός όμως δεν ξέρω αν υπήρξε ποτέ στην ζωή. Το μόνο που ξέρω να σας πω είναι πως έμεινε στην ιστορία ως ένας εχθρός του Λαού. Αλλά για να είμαι ειλικρινής αυτό δεν μου προκαλεί εντύπωση καμιά. Άλλωστε, αυτός δεν είναι ο τίτλος που απονέμεται στους απανταχού υπηρέτες της δικαιοσύνης; Σάμπως με κώνειο δεν μεθούν οι ευαγγελιστές της αλήθειας;\nΣ.Λ.: Μόλις 28 ετών και είστε ήδη υποψήφιος διδάκτωρ Πολιτιστικής Διπλωματίας. Ποια είναι τα αισθήματα σας, πιστεύετε ότι όποιος προσπαθεί τελικά αμείβεται;\nΠ.Κ.: Θα έλεγα πως η προσπάθεια, και δη η έντιμη, όχι μόνο δεν αμείβεται αλλά πολλές φορές εξοβελίζεται. Δ υστυχώς, σε κάθε χώρο διαπιστώνω πως υπάρχει μια κλειστή κάστα επιφανών ασημαντοτήτων που καθορίζει και διαμορφώνει εδώ και χρόνια το γούστο και την αισθητική μας έχοντας ως μοναδικό μέτρο κρίσης τον αντιπροσωπευτικό μέσο όρο. Μας καίνε στην πυρά της πληκτικής τους ομοιομορφίας εξυμνώντας διά τιμών και ροδοπετάλων κάθετι απρόσωπο και υποταχτικό επειδή έτσι το επιβάλλει η κυριαρχία των συνόλων. Καθετί που δεν συμμορφώνεται στην προκρούστεια λογική του ολοκληρωτικού ολισμού, οτιδήποτε μοναδικό και διαφορετικό θεωρείται αιρετικό και ρίχνεται στην πυρά. Ενώ στα πανεπιστήμια του εξωτερικού η ελεύθερη και η κριτική σκέψη αποτελούν απαραίτητη προϋπόθεση για την αποφοίτηση του σπουδαστή, στην Ελλάδα αρκούμαστε στην ένταξη μας σε κάποια κομματική παράταξη η οποία ενω ασκεί το ρόλο του νταβατζή εντός του πανεπιστημίου προστατεύεται και με άσυλο. Ωστόσο για να επανέλθω στο αφαιτηριακό σας ερώτημα ποτέ δεν είδα ως αμοιβή τους βαθμούς, τα διπλώματα ή την επαγγελματική μου αποκατάσταση. Από τα μαθητικά μου κιόλας χρόνια η μόνη μου ευχαρίστηση ήταν η ανιδιοτελής προσφορά στον άνθρωπο που έχει ανάγκη. Στην ζωή άλλωστε δεν έχει σημασία κανείς τι ξέρει αλλά τι προσφέρει. Η γνώση αν δεν κοινωνείται μπορεί να οδηγήσει τον άνθρωπο σε βασανιστικό αδιέξοδο.\nΣ.Λ.: Τι ακριβώς πρεσβεύει για εσάς ο όρος «πολιτιστική διπλωματία»;\nΠ.Κ.: Η πολιτιστική διπλωματία συνεισφέρει στην δημιουργία «ενός θεμελίου εμπιστοσύνης» μεταξύ των κρατών και συντελεί στην σύναψη συμφωνιών σε πολιτικό, οικονομικό και στρατιωτικό επίπεδο. Αναδεικνύει τις αξίες του πολιτισμού και δημιουργεί σχέσεις συναισθηματικής εγγύτητας με αλλοεθνείς λαούς, οι οποίες υφίστανται πέρα από τις αλλαγές των κυβερνήσεων. Αυτό όμως που την διαφοροποιεί από την παραδοσιακή διπλωματία είναι ότι μπορεί να πείσει και να επηρεάσει τους πολίτες άλλων κρατών μέσω των τεχνών και των επιστημών, της γλώσσας και της θρησκείας, γεγονός που δεν μπορεί να επιτευχθεί μέσω παραδοσιακών διπλωματικών λειτουργιών. Η πολιτιστική διπλωματία αποτελεί μια πτυχή της διπλωματίας που μέχρι σήμερα δεν έχει χρησιμοποιηθεί επαρκώς στην οικοδόμηση καλύτερων διπλωματικών σχέσεων μεταξύ των κρατών και παρόλο που θα μπορούσε να χρησιμεύσει ως γέφυρα που συνδέει τα κράτη βελτιώνοντας τις μεταξύ τους σχέσεις, έχει υποτιμηθεί και σε πολλές περιπτώσεις παραμεληθεί. Κατά την διάρκεια της δεκαετίας του ’30 ακόμα κι αν η πολιτιστική προπαγάνδα ή η δημόσια διπλωματία υπήρχαν υπό διάφορες μορφές ουδέποτε αποτέλεσαν μέρος της πολιτιστικής διπλωματίας καθώς η πολιτιστική διπλωματία βασίζεται στον διάλογο και όχι στον μονόλογο.\nΣ.Λ.: «Ρώμη και Αθήνα, οι αιώνιες πόλεις». Πως ξεκίνησε αυτό το εγχείρημα που είδαμε τον Φεβρουάριο στο Ίδρυμα Θεοχαράκη;\nΠ.Κ.: Αφορμή ήταν η πρόταση που έστειλα στην πρόεδρο του ομίλου για την Unesco τεχνών, λόγου και επιστημών Ελλάδας κα. Δέσποινα Διακοβασίλη να διοργανωθεί το πρώτο ελληνο-ιταλικό συνέδριο πολιτιστικής διπλωματίας »Βύρων Θεοδωρόπουλος», αφιερωμένο στον μεγάλο Έλληνα διπλωμάτη. Το πρώτο συνέδριο έλαβε χώρα στη Ρώμη και το δεύτερο στην Αθήνα σε μια εποχή κατά την οποία η Ιταλία είχε αναλάβει την προεδρία του Ευρωπαϊκού Συμβουλίου. Εντός της προτάσεως αυτής συμπεριέλαβα διαλέξεις, χορωδιακές μουσικές και άριες, απαγγελίες ποιημάτων, και βραβεύσεις επιφανών εκπροσώπων του Ελληνικού και Ιταλικού πολιτισμού όπως αυτές του καθηγητή και συμβούλου του προέδρου της Δημοκρατίας της Ιταλίας Λουίς Γκοντάρτ, της γλύπτριας Σοφίας Βάρη, του διεθνούς φήμης βαθύφωνου Δημήτριου Καβράκου, της διεθνούς φήμης υψιφώνου Δήμητρας Θεοδοσίου, της τραγουδίστριας και ποιήτριας Γιοβάννας και πλείστων άλλων.\nΣ.Λ.: Οι Έλληνες ως έθνος είναι άρρηκτα συνδεδεμένοι με την ιστορία τους. Πιστεύετε ότι η νέα γενιά ακολουθεί αυτό το πρότυπο πορείας ή γαλουχείται με άλλα μέσα μοντερνισμού και ξενομανίας;\nΠ.Κ.: Έχω την αίσθηση ότι το πρόβλημα που βιώνει η ελληνική κοινωνία σήμερα είναι αρκετά βαθύτερο. Η ξενομανία που αναφέρατε δεν νομίζω πως είναι το αίτιο αλλά το αιτιατό. Το μείζων ζήτημα εδώ είναι ότι δεκαετίες τώρα έχουμε σταματήσει να κομίζουμε ετερότητα πολιτισμού στο διεθνές γίγνεσθαι. Η ξενομανία και η μίμηση είναι φαντάσματα που στοιχειώνουν κοινωνίες οι οποίες ζουν σε χρόνια αφασία και των οποίων η σχέση με τον χρόνο έχει πλήρως διαρρηχθεί. Σε έναν εταιρισμό κρατών το κάθε μέρος ξεχωριστά καθίσταται χρήσιμο και λειτουργικό όταν έχει κάτι το καινούργιο να πει. Αν δεν επιθυμούμε να είμαστε ταυτισμένοι με τον ρόλο του δουλοπάροικου θα πρέπει επιτέλους να αποφασίσουμε ποια θέλουμε να είναι η εικόνα μας στα μάτια των ξένων. Και αυτή είναι η ώρα. Αυτή η κρίση είναι μια ευκαιρία για αυτήν ακριβώς την αλλαγή. Το πρώτο βήμα το κάναμε και απελευθερωθήκαμε από τον τουρκικό ζυγό. Τώρα ήρθε η ώρα να απελευθερωθούμε και από τον εαυτό μας.\nΣ.Λ.: Η Ελληνική γλώσσα είναι η μητέρα όλων των γλωσσών. Οι Έλληνες πόσο πολύ τη σέβονται, τη στιγμή που οι ξένοι λαοί την εκθειάζουν;\nΠ.Κ.: Το ζήτημα της γλώσσας εντάσσεται στο ευρύτερο πολιτικό πρόβλημα που αντιμετωπίζει η χώρα από την περίοδο της μεταπολίτευσης. Άποψις μου αλλά και πεποίθηση βαθιά είναι πως το προκαταρκτικό ζήτημα που πρέπει να συζητηθεί προκειμένου να καταστεί εφικτή μια αποτελεσματική πολιτιστική πολιτική για την Ελλάδα είναι in primis η τεκμηρίωση της γλωσσικής ικανότητας και της πολιτιστικής ετερότητας του ελληνισμού καθώς και η συνειδητοποίηση της ενιαίας, ομοιόμορφης και αμιγούς εθνικής ολότητας του. Η ιδέα του έθνους και της πατρίδας στην Ελλάδα επηρεάστηκε έντονα από την εγκαθίδρυση του δικτατορικού καθεστώτος των συνταγματαρχών κατά την περίοδο 1967-1974. Ως εκ τούτου, μετά την περίοδο της Χούντας το αίσθημα της εθνικής υπαγωγής των Ελλήνων δεν αποτελούσε πια έναν ενεργό άξονα πολιτικής και κοινωνικής ενότητας. Σήμερα ο ελληνικός πολιτισμός παρουσιάζει ένα μεγάλο »κενό» στην πειστική αφήγηση της εθνικής του ιστορίας. Χωρίς την ανοικοδόμηση μιας κοινής μνήμης, θα είναι αδύνατο να δημιουργηθεί στην Ελλάδα μια διαρκής πολιτιστική ανάπτυξη με μια κοινή«αίσθηση του ανήκειν».\nΣ.Λ.: Ως νέος άνθρωπος και επιστήμονας τι συμβουλή θα δίνατε στην νέα γενιά των Ελλήνων;\nΠ.Κ.: Αυτή είναι ίσως η πιο δύσκολη ερώτηση. Αν θα μπορούσα ποτέ να δώσω μια συμβουλή επιτρέψατέ μου αυτή να ήταν το ευαγγελικό «Άνω σχώμεν τας καρδίας». Θέλω να πω, ας είμαστε πρώτα κι από επιστήμονες άνθρωποι, με την έννοια του «άνω θρώσκω» δηλαδή του ανυψώνομαι πνευματικά. Ας κοιτάμε ψηλά και ας αναζητούμε ήθος και ύψος στις πράξεις μας. Ας επιδιώκουμε το αδύνατον και ας απελευθερωθούμε από τα κατώτερα ένστικτα της μεταπτωτικής μας φύσης. Το ευτελές, το χθαμαλό και το τιποτένιο δεν έχουν θέση στη ζωή μας. Η νιότη είναι η ευωδία της Αναστάσης, ο ζωηφόρος άνεμος της αλλαγής και της επαναστατικής τόλμης. Αν όμως αφήσουμε αυτό το άλας της γης να μαραθεί τότε δεν μας μένει πια καμία ελπίδα. Η Δημοκρατία, όπως είπε ο Κωνσταντίνος Τσάτσος σε μια από τις επιγραμματικές του φράσεις, οφείλει την σωτηρία της στο άνθος της Ελληνικής νεότητας. Η Δημοκρατία του μέλλοντος θα είναι η Δημοκρατία των νέων. Ελπίζω ειλικρινά ότι θα χτυπήσουν ξανά των νέων οι καρδιές και θα αιματοδωτήσουν όπως άλλοτε τον πολιτισμό μας.\nΣ.Λ.: Τέλος, τι άλλο να περιμένουμε από εσάς στο μέλλον;\nΠ.Κ.: Πρέπει να σας πω πως προσεχώς θα διοργανωθούν 2 μεγάλες πολιτιστικές εκστρατείες υπέρ της Ελλάδας με φιλανθρωπικό σκοπό και τίτλο »Our Debt is called Hellenism». Είναι ένα αρκετά φιλόδοξο σχέδιο για το οποίο δεν χρειάζονται υψηλά κονδύλια. Απαιτούνται μόνο υψηλά κριτήρια. Αυτήν την προσπάθεια συνεπικουρούν πολλοί επιφανείς φιλέλληνες και συναπαρτίζουν ορισμένοι από τους μεγαλύτερους εκπροσώπους του ελληνικού πολιτισμού διεθνώς μεταξύ των οποίων είναι ο διεθνούς φήμης βαθύφωνος Δημήτριος Καβράκος και η διεθνούς φήμης υψίφωνος Δήμητρα Θεοδόσιου.\nΕτικέτεςΕλλάδα επιστήμονας Καψάσκης Λούρου Σταυρούλα Πέτρος Καψάσκης πολιτικές επιστήμες


7 χρόνια φαγούρα. Μύθος ή Πραγματικότητα; - Αγγελική Καβαλλιεράτου\nΚάθε σχέση είναι μοναδική, όλες όμως φοβούνται τον αριθμό 7. Είναι τελικά τόσο επικίνδυνος;… Και ποιος είναι ο ενδεδειγμένος τρόπος να αντιμετωπίσουμε τα συμπτώματα της «φαγούρας», όποτε κι αν έρθουν;\nΟ επικίνδυνος αριθμός 7: Μύθος ή πραγματικότητα;\nΣύμφωνα με πρόσφατες έρευνες, τα πρώτα χρόνια είναι τα περισσότερο καθοριστικά, άρα και «επικίνδυνα» για μια σχέση. Τότε οι κρίσεις είναι πιο έντονες, όταν δηλαδή ανακαλύπτει και προσπαθεί να αποδεχθεί ο ένας τον άλλο. Πολλές φορές, στο διάστημα αυτό μπορεί να προκύψει οριστική ρήξη, καθώς πολλοί συνειδητοποιούν πως ίσως δεν έχουν επιλέξει τον σύντροφο που πραγματικά ήθελαν. Όσα ζευγάρια ξεπεράσουν το στάδιο αυτό, που διαρκεί περίπου πέντε χρόνια, θα έχουν αναπτύξει τα συναισθήματα εκείνα που αποτελούν τη βάση για μια σταθερή σχέση…\nΤι συμβαίνει τότε, στην επταετία;\nΗ σχέση ενός ζευγαριού έχει πλέον εξελιχθεί, έχει αφομοιώσει τις αλλαγές και έχει περάσει σε ένα άλλο επίπεδο. Το τρίπτυχο αγάπη-συντροφικότητα-οικειοποίηση, που εγγυάται τη μακροημέρευση μιας σχέσης, είναι πλέον πιο έντονο και έχει ισχυροποιήσει τους δεσμούς που μπορούν να κρατήσουν ένα ζευγάρι μαζί.\nΠότε μια σχέση διέρχεται κρίση;\nΌπως όλες οι «ασθένειες», έτσι και η κρίση στη σχέση ενός ζευγαριού συνοδεύεται από τα αντίστοιχα συμπτώματα.\n– Οι συχνές και συνεχείς εντάσεις και τσακωμοί για ασήμαντους φαινομενικά λόγους, πίσω από τους οποίους βέβαια κρύβεται πάντα ένας σοβαρός.\n– Η έλλειψη κοινών δραστηριοτήτων.\n– Η αποφυγή επίλυσης των προβλημάτων.\n– Η άσκηση έντονης κριτικής και η απουσία αλληλοϋποστήριξης.\n– Η έλλειψη ερωτικής επιθυμίας.\n– Η προσπάθεια να αλλάξουμε τον άλλο.\nWhat happened? Life! Ή αλλιώς, αν δε σπάσεις αυγά, ομελέτα δε γίνεται!\nΣτο άκουσμα και μόνο της λέξης κρίση ή τσακωμός, όλα τα ζευγάρια τρομάζουν και είναι λογικό. Κι όμως, πρέπει να εστιάζει κανείς στα θετικά που μπορούν να προκύψουν μέσα από τη διαδικασία αυτή. Και είναι πολλά…\n“Είναι σημαντικό να γνωρίζουμε πως, πολλές φορές, μπορεί το ζευγάρι να φτάσει σε ένα σημείο κρίσης και φθοράς, αυτό όμως δε σημαίνει ότι οι λόγοι που οδήγησαν το ζευγάρι εκεί δεν μπορούν να ξεπεραστούν. Δεν υπάρχουν ιδανικές σχέσεις και συχνά μπορεί να αξιολογούμε πιο αυστηρά τον σύντροφό μας, επειδή έχουμε πολύ αυξημένες και συγκεκριμένες προσδοκίες. Μέσα σε μια σχέση όμως που και οι δύο προσπαθούν, μπορούμε στ’ αλήθεια να μάθουμε πολλά από τον σύντροφό μας και να αναρωτηθούμε μήπως χρειάζεται να υιοθετήσουμε κι εμείς κάτι από τον τρόπο του, στο πώς διαχειρίζεται τα πράγματα. Μια κρίση μπορεί να γίνει μια ωραία αφορμή ώστε να έρθουμε πιο κοντά, να μάθουμε και οι δύο τι πραγματικά μας δυσκολεύει και να προσπαθήσουμε να το κάνουμε διαφορετικά.”\nΤο να αναλογιστεί o καθένας τις ευθύνες και τα λάθη του, είναι το πιο δύσκολο αλλά και το πιο σημαντικό. Φυσικά και η συμπεριφορά είναι θέμα χαρακτήρα και ιδιοσυγκρασίας και δεν έχουμε πρόθεση να αναπαράγουμε στερεότυπα, αλλά υπάρχουν κάποια standard λάθη που γίνονται εκατέρωθεν και τα εντοπίσαμε με τη βοήθεια της ειδικού…\nΈνας διάλογος, μόλις τρεις λέξεις, που όμως συνοψίζουν τη βάση όλων των καυγάδων. Τι συμβαίνει στην πραγματικότητα; Οι γυναίκες κρύβουν τα συναισθήματά τους για να μην προκαλέσουν ένταση, αισθάνονται όμως πως δεν τις καταλαβαίνει κανείς κι έτσι τα αρνητικά συναισθήματα παραμένουν. Το αποτέλεσμα, στο τέλος ο καυγάς γίνεται και είναι πολύ μεγάλος.\nΣτο πέρασμα του χρόνου, με τα παιδιά και τις ολοένα αυξανόμενες υποχρεώσεις, πολλές γυναίκες παραμελούν τον εαυτό τους – άρα και τη σχέση τους.\nΝαι, ο γυναικείος εγκέφαλος κάνει τα απλά σύνθετα γι’ αυτό και είναι ανεξάντλητα δημιουργικός. Το πρόβλημα βέβαια δεν είναι αυτό, αλλά το ότι προτρέχει και ερμηνεύει συμπεριφορές, πολλές φορές με καχυποψία…\nΕίτε επειδή δεν θέλουν να καταρρίψουν την εικόνα του δυνατού, είτε επειδή απλώς δυσκολεύονται, δεν εκφράζονται εύκολα. Αυτό, σε συνδυασμό με το ότι λειτουργούν περισσότερο με τη λογική, οδηγεί στο να νιώθουν οι γυναίκες πως δεν τις καταλαβαίνουν, συνθήκη που μεγαλώνει τη μεταξύ τους απόσταση.\nΣταθερότητα και κάποιον να τους δείχνει το απαραίτητο ενδιαφέρον. Αυτό θέλουν στην πραγματικότητα οι γυναίκες. Επειδή όμως οι άντρες εκφράζονται λιγότερο δημιουργούν μία αίσθηση αστάθειας στις συντρόφους τους.\nΠολλές φορές επειδή δυσκολεύονται να έρθουν σε επαφή με συναισθήματα που τους ενοχλούν, άλλες επειδή δεν θέλουν να τα αντιμετωπίσουν, οι άντρες κρύβονται συχνά πίσω από μια αμυντική στάση, κόβοντας οποιαδήποτε γέφυρα επικοινωνίας…\nΗ «Σκύλλα» και η «Χάρυβδη»\nΧρειάζεται να εστιάσουμε σε δύο μεγάλους κινδύνους: Την έλλειψη ουσιαστικής επικοινωνίας και την απουσία της συλλογικής συνείδησης. Αυτά είναι που πρέπει να διαφυλάξει κάθε ζευγάρι. Όχι μόνο επειδή αυτά μπορούν να κρατήσουν μια σχέση ζωντανή, αλλά γιατί είναι η μόνη «ασπίδα» απέναντι σε όλα τα προβλήματα της καθημερινότητας…\nRestart? Yes We Do!\nThe everyday romance recipe – Κολλήστε τη στο ψυγείο!\nΚι όμως, υπάρχουν τρόποι για να κρατήσει ένα ζευγάρι τη σχέση του ζωντανή, και μάλιστα είναι πολύ απλοί…\n– Να μιλάτε με ευγένεια και τρυφερότητα στον σύντροφό σας.\n– Να καθιερώσετε χρόνο σε καθημερινή βάση, όπου θα μοιράζεστε πράγματα και θα συζητάτε.\n– Να αποδέχεστε και να σέβεστε τη σκέψη του συντρόφου σας\n– Να προσπαθείτε να τον αφουγκράζεστε, ώστε να κατανοήσετε τι είναι αυτό που πραγματικά θέλει να σας πει.\n– Να φροντίζετε τον εαυτό σας\n-Να αποφεύγετε αρνητικά σχόλια και χαρακτηρισμούς\n– Να κάνετε μικρές εκπλήξεις – ακόμα και να του ετοιμάσετε lunchbox!\n– Να είστε ανοιχτοί και να μοιράζεστε τις καθημερινές εμπειρίες, ευχάριστες και μη\n– Να αλληλοστηρίζεστε\n– Να αγακαλιάζεστε και να λέτε Σ’ αγαπώ!\nΚατηγορία: ΣχέσειςΜε ετικέτα: 7 χρόνια γάμου7 χρόνια φαγούρα;ΓάμοςΕπικοινωνίαΖευγάριΚρίσηΣχέσηΨυχολογίαΨυχολόγος\nΠροηγούμενο άρθρο Όταν ο ενθουσιασμός στην αρχή μιας νέας γνωριμίας, μετατραπεί σε “σιωπή”.\nΝέο άρθρο «Μένουμε σπίτι». 9 δραστηριότητες για εσάς και τα παιδιά.


ΠΟΛΙΤΙΚΟ ΤΣΟΥΝΑΜΙ: Πόσο… αριστερό είναι να σου κουβαλάνε οι “μπάτσοι” τις αποσκευές κ. Τσίπρα;\nΌταν πριν από μερικά χρόνια είχαν δημοσιευτεί φωτογραφίες του τότε υπουργού Θ. Ρουσόπουλου με άνδρες της προσωπικής του ασφάλειας να του κρατούν ομπρέλα για να μη βραχεί, είχε προκληθεί σάλος. Δε μπορεί οι αστυνομικοί που είναι επιφορτισμένοι να προστατεύουν ορισμένα πολιτικά πρόσωπα να γίνονται ορντινάτσες τους. Και κατά καιρούς έχουν βγει πληροφορίες ότι αστυνομικοί αποσπασμένοι στη φρούρηση πολιτικών προσώπων πηγαίνουν μέχρι και σε σούπερ μάρκετ και κουβαλούν τις σακούλες με τα ψώνια. Ξεφτίλα και για τους ίδιους και για την υπηρεσία τους και κυρίως για τους πολιτικούς που τους χρησιμοποιούν σαν βοηθητικό προσωπικό.\nΌταν όμως ένας… αριστερός πρόεδρος που ευαγγελίζεται την αλλαγή της ελληνικής κοινωνίας κάνει το ίδιο, τότε το θέμα έχει ιδιαίτερη σημασία. Είδαμε στην εφημερίδα Πρώτο Θέμα τις… ιγκόγνιτο διακοπές του Αλέξη Τσίπρα στο Ιόνιο, εκεί που τον εντόπισαν οι παπαράτσι. Το ρεπορτάζ κάνει λόγο για ήσυχες διακοπές του προέδρου του ΣΥΡΙΖΑ ο οποίος φιλοξενήθηκε στο σπίτι φίλου του επιχειρηματία που δραστηριοποιείται στο χώρο του τουρισμού. Απλός και προσηνής λέει το ρεπορτάζ ήταν ο κ. Τσίπρας. Σαν καλός αριστερός άλλωστε δεν είναι δυνατόν να προκαλεί. Κι εμείς μαζί του, φθηνές διακοπές, αν είναι δυνατόν και τζάμπα γιατί όπως λέει ο λαός «το καλύτερο εξοχικό είναι του φίλου μου». Εντύπωση, όμως, κάνει η φωτογραφία όπου στη λεζάντα γράφει πως άνδρες της προσωπική ασφάλειας του κ. Τσίπρα κουβαλούν τις αποσκευές της οικογένειάς του. Φανταζόμαστε ότι οι εν λόγω άνδρες δεν είναι ούτε πιστοί οπαδοί του ΣΥΡΙΖΑ ούτε από τη Νεολαία του και του κάνουν εξυπηρέτηση του προέδρου. Αστυνομικοί είναι και κουβαλάνε τα μπαγκάζια της οικογένειας Τσίπρα.\nΆραγε, πόσο… αριστερό είναι να χρησιμοποιείς τους «μπάτσους» για να σου κουβαλάνε τις αποσκευές. Πόσο αριστερό είναι κ. Τσίπρα να κάνετε κι εσείς ό,τι και άλλοι πολιτικοί που ξεφτιλίζουν το όνομά τους αλλά και την Αστυνομία; Πόσο αριστερό είναι να κάνεις διακοπές στο σπίτι ενός επιχειρηματία όταν βγαίνεις και κατακεραυνώνεις όλους τους άλλους όταν το κάνουν; Εκτός κι αν ο εν λόγο επιχειρηματίας είναι… αριστερός, οπότε δικαιολογείται η προτίμηση.\nΑλλά ότι θα βλέπαμε τον Τσίπρα να δέχεται τους κακούς μπάτσους να τον υπηρετούν, όχι προστατεύοντάς τον από πιθανούς εχθρούς αλλά από τα… βάρη των αποσκευών, ούτε που το περιμέναμε.\nPosted by Constantine at 9:17 μ.μ.


Άρχισε το αεράκι να σκαμπανεβάζει το καράβι.\nΝα κινείται, να λικνίζεται, πάνω στο κατάστρωμα να παρατηρείται μια κινητικότητα, να τρέχουν πάνω κάτω και να μαζεύονται γνώμες και ιδέες περί του καλλωπισμού και του καθωσπρεπισμού του καταστρώματος. Και φυσικά μια γερή φασίνα με δυνατές τρίχινες βούρτσες για να εξαλείψει και τα παραμικρότερα υπολείμματα από το προηγούμενο ταξίδι.\nΈνα ταξίδι ταλαιπωρημένο που εξάντλησε επιβάτες, περιδίνησε στομάχια και αφυδάτωσε ευχές και όνειρα. Και χωρίς την παραμικρή ενοχή περιγέλασε τα άδεια σακιά να περιφέρονται σαν σκιές πάνω στο ανταριασμένο δάπεδο. Ανοιχτές καταπακτές και το κάθε δυνατό κούνημα να αρπάζει και να εξαφανίζει.\nΜια καινούρια εικόνα αναζητείται, μια σωστή οργάνωση του πληρώματος οργανώνεται για την εύρυθμη λειτουργία της πορείας. Σχεδίαση επί χάρτου για την αποφυγή σκοπέλων, ύφαλων και αχαρτογράφητων βραχονησίδων. Το ταξίδι απρόβλεπτο αν και εν πολλοίς προβλέψιμο και αναγκαίο. Αναζητούνται πλήρωμα και καπετάνιοι. Οι θέσεις των ταξιδιωτών συμπληρωμένες προ πολλού και κατοχυρωμένες από γεννήσεως.\nΑπορημένα πρόσωπα των επιβατών εάν η αναγκαστική συμμετοχή θα συμβάλει στην επιτυχία της κρουαζιέρας. Διότι ο προγραμματισμός της πορείας δεν αναγράφεται στα φυλλάδια πορείας. Πηγαίνοντας και βλέποντας.\nΕίναι ανεξάντλητα γραφικό και ευτελές το πόσο φαινομενικά τέλεια λειτουργούσαν οι πορείες του ταξιδιού όλα αυτά τα χρόνια. Διότι η απρόβλεπτη λήξη του ταξιδιού έκρυβε όλη την ανεξάντλητη μαγεία του. Την κατάληξη των επιβατών στα σκλαβοπάζαρα της Δύσης!\nΗ θειά μας η Αμερσούδα έβγαλε το κεφάλι της ξαφνικά από το φινιστρίνι. Κατεβάστε με, είπε. Αρνούμαι να ταξιδέψω. Τα σκλαβοπάζαρα της Ανατολής είναι καλύτερα, φώναξε. Δεν γίνεται, της απαντούν. Οι μηχανές πήραν μπρος. Είμαστε στο πέλαγος. Δεν μπορεί κανείς να φύγει. Είχε ήδη αντιληφθεί, αν και αργά, ότι τόσα χρόνια το καράβι την ταξίδευε σε ανοργάνωτα ταξίδια, χαμένα σε επικίνδυνες διαδρομές. Φέρτε μου τον καπετάνιο. Θέλω να κατέβω. Αλλά κανείς δεν της έδινε σημασία. Όλοι ήταν απασχολημένοι με την ανάγνωση και εμπέδωση των υποχρεώσεων των επιβατών από το φυλλάδιο που διανεμήθηκε μετά την επιβίβαση. Κατά την διάρκεια του ταξιδιού όλα έπρεπε να εφαρμοστούν. Το πλήρωμα άφαντο για να συμμετάσχει στις τακτικές ωριαίες συσκέψεις. Από το ραδιόφωνο ακουγόταν άσμα ηρωικό και πένθιμο: Ήταν ένα μικρό καράβι (δις) που ήταν α…α…αταξίδευτο…\nΘα φαίνεται ή θα είναι;


Ένα γήπεδο που μύριζε ινδική κάνναβη και κάθε σερβίς ήταν εφιάλτης - Sportcyclades.gr\nΈνα γήπεδο που μύριζε ινδική κάνναβη και κάθε σερβίς ήταν εφιάλτης\nΔευτέρα, 16 Απριλίου 2018 21:50\nΑΟ ΘΗΡΑΣ, ΑΡΗΣ, ΒΟΛΕΪ, Α1 ΓΥΝΑΙΚΩΝ, ΘΗΡΑ,\nΑνακοίνωση - καταπέλτης κατά του Άρη και των μέτρων φύλαξης του γηπέδου εξέδωσε ο ΑΟ Θήρας με αφορμή το κλίμα τρομοκρατίας που βίωσαν χθες τα μέλη της αποστολής του στο κλειστό της Πυλαίας.\nΤο sportcyclades.gr, τόσο στο ρεπορτάζ του αγώνα, όσο και με άρθρο που ακολούθησε με αποκαλυπτικά βίντεο, αποκάλυψε από την πρώτη στιγμή τα όσα υπέστησαν η Κυκλαδίτες κατά την διάρκεια του αγώνα στο «κολαστήριο» όπως είχε μεταμορφωθεί χθες, γήπεδο του Άρη.\nΗ καυστική ανακοίνωση αναφέρει:\n«Χθες η ομάδα μας έδινε έναν αγώνα που το αποτέλεσμά του θα έδινε το εισιτήριο για τον τελικό του ελληνικού πρωταθλήματος βόλεϊ γυναικών. Ενός πρωταθλήματος που έχει χαρακτηριστεί από αστείο έως παρωδία, με τις αποχωρήσεις ομάδων στην αρχή του, αλλά και στη μέση του. Ενός πρωταθλήματος που θέλουμε να πιστεύουμε ότι η ομάδα μας το τιμάει με την παρουσία της.\nΣεβόμενη τον ιδρώτα των αθλητριών της, αλλά και των ανθρώπων που την περιστοιχίζουν. Σεβόμενη τις αντίπαλες ομάδες, προσφέροντας την καλύτερη δυνατή φιλοξενία και τους κανόνες του παιχνιδιού. Χθες τύχαμε μιας φιλοξενίας η οποία δεν τιμάει σε καμία περίπτωση την ομάδα και τον κόσμο του Άρη.\nΣε ένα γήπεδο με υπεράριθμους οπαδούς του Άρη, πίσω από τις διαφημιστικές πινακίδες που έφταναν δίπλα στις αναπληρωματικές αθλήτριες της ομάδας μας. Σε ένα γήπεδο που μύριζε ινδική κάνναβη. Σε ένα γήπεδο που κάθε σερβίς των αθλητριών μας στο δεύτερο και τέταρτο σετ ήταν εφιαλτικό, με γαλλικά και φτυσιές. Σε ένα γήπεδο που η έλλειψη αστυνομικής δύναμης ήταν παραπάνω από εμφανής. Σε ένα γήπεδο που και στον πρώτο αγώνα της σειράς, η ομάδα μας πέρασε τα ίδια πράγματα, αλλά σε λιγότερη εμβέλεια.\nΔεν υπάρχει λόγος να αναφέρουμε τα υβριστικά συνθήματα κατά των πάντων που έφεραν το έμβλημα του Α.Ο. Θήρας. Υπάρχει όμως σοβαρότατος λόγος να αναφέρουμε ότι στις παρατηρήσεις του τιμ μάνατζερ και της αρχηγού μας προς τον παρατηρητή του αγώνα πριν την αρχή του δεύτερου και τέταρτου σετ η απάντησή του ήταν, ότι δε μπορώ να κάνω κάτι.\nΥπάρχει σοβαρότατος λόγος να αναφέρουμε ότι στο προηγούμενο ματς υπήρχαν δυνάμεις των ΜΑΤ, οι οποίες συγκρούστηκαν με τον κόσμο του Άρη, μετά το τέλος του αγώνα. Οι δυνάμεις αυτές χθες, έλαμψαν δια της απουσίας τους, αν και ο κόσμος ήταν πολλαπλάσιος. Υπάρχει λόγος να αναφέρουμε ότι μετά το τέλος του αγώνα και ενώ έχουν μπει τριακόσια άτομα να πανηγυρίσουν τη νίκη της αντιπάλου ομάδας με αναμμένα καπνογόνα, οι διαιτητές του αγώνα και ο παρατηρητής του έλεγαν, να βγει έξω ο έφορος της ομάδας μας που πήγε να παραπονεθεί για την όλη κατάσταση.\nΥπάρχει λόγος να αναφέρουμε την λιποθυμία τόσο κατά τη διάρκεια του αγώνα της διεθνής αθλήτριάς μας, Μελίνας Εμμανουηλίδου, όσο και μετά το τέλος αυτού, εξαιτίας της έντονης μυρωδιάς των καπνογόνων κυριολεκτικά και μεταφορικά. Λυπόμαστε για ότι αντικρίσαμε στο χθεσινό αγώνα. Τέλος, θα ήταν παράλειψή μας να μη πούμε περαστικά στον πρώτο προπονητή του Άρη κύριο Καββαδά και να δώσουμε τα συγχαρητήρια μας στον βοηθό του κύριο Τσαϊρέλλη».\nΠερισσότερα σε αυτή την κατηγορία: « Συλλυπητήρια ανακοίνωση του Α.Ο. Μυκόνου στον Τόλη Αποστόλου Μιχάλης: "Δεν υποτιμάμε κανένα παχνίδι" »


Κανονισμός – ΔΠΜΣ Ψηφιακές Υπηρεσίες Υγείας και Αναλυτική – MSc Digital and Health Analytics\n«Ψηφιακές Υπηρεσίες Υγείας και Αναλυτική»\nΤο Τμήμα Πληροφορικής και Τηλεματικής της Σχολής Ψηφιακής Τεχνολογίας του Χαροκοπείου Πανεπιστημίου σε συνεργασία με το Τμήμα Ψηφιακών Συστημάτων της Σχολής Τεχνολογιών Πληροφορικής και Επικοινωνιών του Πανεπιστημίου Πειραιώς και το Τμήμα Πληροφορικής, της Σχολής Επιστήμης της Πληροφορίας και Πληροφορικής του Ιονίου Πανεπιστημίου, θα οργανώσουν και θα λειτουργήσουν από το ακαδημαϊκό έτος 2019-2020 κοινό Διιδρυματικό Πρόγραμμα Μεταπτυχιακών Σπουδών (ΔΠΜΣ) με τίτλο «Ψηφιακές Υπηρεσίες Υγείας και Αναλυτική», (Digital Health and Analytics).\nΤο Δ.Π.Μ.Σ. απονέμει στους αποφοίτους Δίπλωμα Μεταπτυχιακών Σπουδών (Δ.Μ.Σ.) στις «Ψηφιακές Υπηρεσίας Υγείας και Αναλυτική» (Digital Health and Analytics).\nΗ δομή, η οργάνωση και η λειτουργία του Δ.Π.Μ.Σ. διέπεται από τις διατάξεις των σχετικών νόμων και Υπουργικών Αποφάσεων. Επίσης εναρμονίζεται με τις αποφάσεις της Συγκλήτου του Χαροκοπείου Πανεπιστημίου, και την κείμενη νομοθεσία.\nΗ διοίκηση του ΔΠΜΣ ασκείται από 1. Την Ειδική Διιδρυματική Επιτροπή, 2. Την Επιτροπή Μεταπτυχιακών Σπουδών, 3. Τη Συντονιστική Επιτροπή (Σ.Ε.) του Δ.Π.Μ.Σ., και 4. Το Διευθυντή του Δ.Π.Μ.Σ..\nΗ Ειδική Διιδρυματική Επιτροπή (ΕΔΕ), συγκροτείται από́ μέλη Δ.Ε.Π. των δύο συνεργαζόμενων Τμημάτων των τριών Πανεπιστημίων που εκλέγονται από́ τη Συνέλευση κάθε Τμήματος και τη Σύγκλητο με διετή θητεία. Ο συνολικός αριθμός των μελών της ΕΔΕ είναι εννιά (9). Αναλυτικά, στην ΕΔΕ του ΔΠΜΣ «Ψηφιακές Υπηρεσίες Υγείας και Αναλυτική» συμμετέχουν:\n3 μέλη ΔΕΠ από το Τμήμα Πληροφορικής και Τηλεματικής του Χαροκοπείου Πανεπιστημίου\n2 μέλη ΔΕΠ από το Τμήμα Ψηφιακών Συστημάτων του Πανεπιστημίου Πειραιώς\n2 μέλη ΔΕΠ από το Τμήμα Πληροφορικής του Ιονίου Πανεπιστημίου\n2 εκπροσώπους των φοιτητών που εκλέγονται από́ τους φοιτητές του ΔΠΜΣ με ετήσια θητεία\nΗ Επιτροπή Μεταπτυχιακών Σπουδών συστήνεται σε κάθε Ίδρυμα, αποτελείται από τον Αντιπρύτανη Ακαδημαϊκών Υποθέσεων, ο οποίος εκτελεί χρέη προέδρου και τους Κοσμήτορες του οικείου Ιδρύματος ως μέλη και έχει τις αρμοδιότητες που προβλέπονται στην παράγραφο 5 του άρθρου 32 του νόμου 4485/2017.\nΗ Συντονιστική Επιτροπή (ΣΕ) του Δ.Π.Μ.Σ. απαρτίζεται από πέντε (5) μέλη Δ.Ε.Π. των Συνεργαζόμενων Τμημάτων και εκλέγονται από την ΕΔΕ για διετή θητεία. Ο Πρόεδρος εκλέγεται από τα 5 μέλη και η θητεία του Προέδρου της Σ.Ε. μπορεί να ανανεωθεί μία φορά. Η Σ.Ε. είναι αρμόδια για την παρακολούθηση και το συντονισμό της λειτουργίας του προγράμματος.\nΟ Διευθυντής και ο Αναπληρωτής Διευθυντής του ΔΠΜΣ προέρχεται από το επισπέυδον Τμήμα Πληροφορικής και Τηλεματικής του Χαροκοπείου Πανεπιστημίου και είναι απαραιτήτως μέλος της ΕΔΕ. Εκλέγεται από την ΕΔΕ για διετή θητεία με δυνατότητα ανανέωσης. Ο Διευθυντής και ο Αναπληρωτής Διευθυντής ανήκουν στην βαθμίδα του Καθηγητή ή Αναπληρωτή Καθηγητή, είναι του ίδιου ή αντίστοιχου γνωστικού αντικειμένου με το αντικείμενο του ΔΠΜΣ και ασκούν τα καθήκοντα που ορίζει η κείμενη νομοθεσία.\nΟι συνεδριάσεις της ΕΔΕ και της ΣΕ θα πραγματοποιούνται στην Καλλιθέα, έδρα του Χαροκοπείου Πανεπιστημίου. Τα μέλη της ΕΔΕ μπορούν να συμμετέχουν στις συνεδριάσεις είτε μέσω τηλεδιάσκεψης είτε μέσω φυσικής παρουσίας. Στην δεύτερη περίπτωση τα οδοιπορικά έξοδα (μεταφοράς, ξενοδοχείου, κτλ) και η ημερήσια αποζημίωση βαρύνουν τον προϋπολογισμό του ΠΜΣ.\nΤο ΔΠΜΣ στις «Ψηφιακές Υπηρεσίες Υγείας και Αναλυτική», (Digital Health and Analytics), έχει ως αντικείμενο:\nΤην περαιτέρω επιστημονική εξειδίκευση νέων επιστημόνων στα γνωστικά αντικείμενα του Τμήματος Πληροφορικής και Τηλεματικής, του Τμήματος Ψηφιακών Συστημάτων και του Τμήματος Πληροφορικής.\nΟ τίτλος σπουδών του ΔΠΜΣ (Δίπλωμα Μεταπτυχιακών Σπουδών-Δ.Μ.Σ.) είναι δημόσιο έγγραφο. Ο τύπος του ορίζεται με απόφαση της Συγκλήτου και υπογράφεται από τον Πρύτανη του Χαροκοπείου Πανεπιστημίου, τον Πρόεδρο του Τμήματος Πληροφορικής και το Γραμματέα του Χαροκοπείου Πανεπιστημίου. Στον τίτλο σπουδών του ΔΠΜΣ αναφέρονται το όνομα του Πανεπιστημίου, της Σχολής και του Τμήματος και όσα πρόσθετα στοιχεία ορίζονται από την ισχύουσα νομοθεσία.\nΟ βαθμός του Διπλώματος χαρακτηρίζεται ως εξής: από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ και από 8.50 έως 10 ΑΡΙΣΤΑ.\nΣτο ΔΜΣ επισυνάπτεται Παράρτημα Διπλώματος στην ελληνική και αγγλική γλώσσα σύμφωνα με τις κείμενες διατάξεις. Το βιβλίο διπλωματούχων φοιτητών υπογράφεται από τον Πρόεδρο του Τμήματος, τον Γραμματέα του Τμήματος Πληροφορικής, τον Γραμματέα του Χαροκοπείου Πανεπιστημίου και τον Πρύτανη του Χαροκοπείου Πανεπιστημίου.\nΕφόσον ο φοιτητής έχει εκπληρώσει όλες του τις υποχρεώσεις ανακηρύσσεται διπλωματούχος του ΔΠΜΣ. Πριν την ημερομηνία της απονομής, η Γραμματεία του Τμήματος δύναται να χορηγεί στον φοιτητή βεβαίωση περάτωσης των σπουδών του στο ΔΠΜΣ, κατόπιν έγγραφης αίτησής του.\nΓια τη λειτουργία του ΔΠΜΣ χρησιμοποιούνται οι κτιριακές εγκαταστάσεις και η υλικοτεχνική υποδομή πρωτίστως του Χαροκοπείου Πανεπιστημίου καθώς επίσης και των συμμετεχόντων Ιδρυμάτων στο ΔΠΜΣ, όπως αίθουσες διδασκαλίας, βιβλιοθήκη και εργαστήρια. Με απόφαση της ΕΔΕ, κατόπιν πρότασης της ΣΕ, μπορεί να διατίθεται μέρος των εσόδων του ΔΠΜΣ για την αναβάθμιση της υλικοτεχνικής υποδομής του Τμήματος προς υποβοήθηση της μεταπτυχιακής εκπαίδευσης και έρευνας.\nΣε εξαιρετικές περιπτώσεις μπορούν, με απόφαση του Διευθυντή του ΔΠΜΣ, να χρησιμοποιηθούν κτιριακές εγκαταστάσεις και υλικοτεχνική υποδομή εκτός του Χαροκοπείου Πανεπιστημίου.\nΣτο ΔΠΜΣ μπορούν να υποβάλλουν υποψηφιότητα κάτοχοι πτυχίου ή διπλώματος ΑΕΙ του εσωτερικού ή αναγνωρισμένου από τον ΔΟΑΤΑΠ, ισότιμου τίτλου σπουδών του εξωτερικού.\nΟι αλλοδαποί υποψήφιοι θα πρέπει να γνωρίζουν επαρκώς την ελληνική και την αγγλική γλώσσα.\nΚάθε μεταπτυχιακός φοιτητής/τρια που εγγράφεται στο Δ.Π.Μ.Σ. υποχρεούται στην καταβολή διδάκτρων για όλο το χρονικό διάστημα της υποχρεωτικής φοίτησής του/της. Τα δίδακτρα για το Δ.Π.Μ.Σ. ανέρχονται στο ποσό των 4.500 ευρώ.\nΗ διαδικασία καταβολής των διδάκτρων για το Δ.Π.Μ.Σ. γίνεται μέσω του Ειδικού Λογαριασμού Έρευνας του Χαροκοπείου Πανεπιστημίου. Τα δίδακτρα χρησιμοποιούνται από το Δ.Π.Μ.Σ. για τις πάσης φύσης δαπάνες που απαιτούνται για την εκπαίδευση των Μ.Φ. και γενικά για τη λειτουργία του Δ.Π.Μ.Σ. Οποιαδήποτε δαπάνη πραγματοποιείται ύστερα από έγκριση της ΕΔΕ.\nΗ ΣΕ, μετά από πρόταση της ΕΔΕ, μπορεί να αναπροσαρμόζει τα δίδακτρα του Δ.Π.Μ.Σ. Με αποφάσεις της ΕΔΕ ρυθμίζονται περιπτώσεις μη καταβολής διδάκτρων.\nΣε περίπτωση οριστικής αποχώρησης ή διαγραφής φοιτητή από το ΔΠΜΣ δεν επιστρέφονται τα καταβληθέντα τέλη φοίτησης.\nΟι διατάξεις του άρθρου αυτού ισχύουν για όλους τους πολίτες της Ευρωπαϊκής Ένωσης.\nΠροκήρυξη – Υποβολή Υποψηφιοτήτων\nΗ ημερομηνία προκήρυξης εκάστου κύκλου σπουδών του ΔΠΜΣ προτείνεται από την ΣΕ και αποφασίζεται από την ΕΔΕ.\nΗ προκήρυξη δημοσιεύεται κατ’ ελάχιστον στο δικτυακό τόπο του Τμήματος. Στην προκήρυξη αναφέρονται:\nΗ διαδικασία αξιολόγησης των υποψηφίων\nH προθεσμία, ο τόπος και οι ώρες υποβολής των αιτήσεων\nTα απαραίτητα δικαιολογητικά των υποψηφίων.\nΤο έντυπο της αίτησης υποψηφιότητας για το ΔΠΜΣ και το έντυπο των συστατικών επιστολών καθώς και χρήσιμο σχετικό πληροφοριακό υλικό διατίθενται σε μορφή αρχείου MS-WORD στην ηλεκτρ. διεύθυνση του Τμήματος Πληρορικής. Η υποβολή της συμπληρωμένης και υπογεγραμμένης αίτησης υποψηφιότητας μπορεί να πραγματοποιηθεί μαζί με τα αναγκαία δικαιολογητικά εντός της προκαθορισμένης προθεσμίας είτε μέσω συστημένης ταχυδρομικής επιστολής είτε μέσω φυσικής παρουσίας.\nΚάθε φάκελος πρέπει να περιέχει τα ακόλουθα απαραίτητα δικαιολογητικά:\nΚατ’ εξαίρεση, γίνονται δεκτές αιτήσεις υποψηφίων που δεν διαθέτουν κατά την καταληκτική ημερομηνία για την υποβολή υποψηφιοτήτων έναν ή περισσότερους από τους αναφερθέντες τίτλους ή πιστοποιητικά σπουδών. Σε περίπτωση επιλογής τους, οι υποψήφιοι αυτοί πρέπει να προσκομίσουν είτε βεβαίωση επιτυχούς ολοκλήρωσης σπουδών είτε επικυρωμένο αντίγραφο του τίτλου σπουδών (ή του πιστοποιητικού) τους πριν την εγγραφή τους στο ΔΠΜΣ. Άλλως, δεν εγγράφονται στο ΔΠΜΣ. Το αυτό ισχύει και για το πιστοποιητικό της Αγγλικής γλώσσας.\nΣυστατικές επιστολές Συνέντευξη Συμπληρωματικά κριτήρια\nΟι εισακτέοι ενημερώνονται από τη Γραμματεία του Τμήματος και καλούνται να απαντήσουν αν αποδέχονται ή όχι την εισαγωγή τους στο ΔΠΜΣ.\nΣτο ΔΠΜΣ θα απασχοληθούν μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. του Τμήματος Πληροφορικής και Τηλεματικής του Χαροκοπείου Πανεπιστημίου, του Τμήματος Ψηφιακών Συστημάτων του Πανεπιστημίου Πειραιώς και του Τμήματος Πληροφορικής του Ιονίου Πανεπιστημίου ή διδάσκοντες σύμφωνα με το π.δ. 407/1980 (Α’112) ή το άρθρο 19 του ν. 1404/1983 (Α’ 173) ή την παρ. 7 του άρθρου 29 του ν. 4009/2011., μέλη Δ.Ε.Π. άλλων Τμημάτων του ιδίου Α.Ε.Ι ή άλλων Α.Ε.Ι ή ερευνητών από ερευνητικά κέντρα της ημεδαπής, όπως επίσης καταξιωμένοι επιστήμονες της αλλοδαπής που έχουν θέση ή προσόντα καθηγητή ή ερευνητή σε ερευνητικό κέντρο, ή επιστήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο του ΔΠΜΣ, για την κάλυψη εκπαιδευτικών αναγκών του ΔΠΜΣ σύμφωνα με τις κείμενες διατάξεις.\nΙδιαιτέρως, σεμιναριακό και επικουρικό διδακτικό έργο μπορεί να ανατίθενται σε άλλα μέλη του διδακτικού προσωπικού και σε υποψήφιους διδάκτορες των 3 τμημάτων ή άλλων Τμημάτων των 3 Πανεπιστημίων ή άλλων ΑΕΙ.\nΗ επιλογή των διδασκόντων και οι αναθέσεις για την εκτέλεση του διδακτικού έργου γίνονται με απόφαση της ΕΔΕ κατόπιν πρότασης της ΣΕ. Σε περίπτωση περισσοτέρων του ενός διδάσκοντος ενός μαθήματος δύναται να ορίζεται, με την ίδια απόφαση, ένας από τους διδάσκοντες ως συντονιστής του μαθήματος.\nΔεν είναι υποχρεωτική η ανάθεση διδασκαλίας σε όλα τα Μέλη Δ.Ε.Π των 3 τμημάτων, ούτε είναι υποχρεωτική η παροχή υπηρεσιών στο ΔΠΜΣ από Μέλη Δ.Ε.Π των 3 Τμημάτων Τμήματος που καλύπτουν τις υπό του νόμου προβλεπόμενες υποχρεώσεις τους στα προπτυχιακά προγράμματα σπουδών του Τμήματος Πληροφορικής και Τηλεματικής του Χαροκοπείου Πανεπιστημίου, του Τμήματος Ψηφιακών Συστημάτων του Πανεπιστημίου Πειραιώς και του Τμήματος Πληροφορικής του Ιονίου Πανεπιστημίου.\nΔύναται να ορίζεται μέγιστος αριθμός ωρών διδασκαλίας στο ΔΠΜΣ για τα Μέλη Δ.Ε.Π του Τμήματος με απόφαση της ΕΔΕ κατόπιν πρότασης της ΣΕ.\nΤο ΔΠΜΣ δύναται να προσφέρει επικουρική διδασκαλία σεμιναριακού/ εργαστηριακού/ φροντιστηριακού τύπου, προαιρετικής παρακολούθησης για τους φοιτητές στο 3ο εξάμηνο σπουδών (εξάμηνο εκπόνησης διπλωματικής εργασίας) και σε ειδικά θέματα τρέχουσας τεχνολογίας. Οι ώρες, οι ημέρες και τα θέματα διδασκαλίας καθώς και οι διδάσκοντες θα ορίζονται με απόφαση της ΕΔΕ. Οι σχετικές δαπάνες θα βαρύνουν τον προϋπολογισμό του ΔΠΜΣ.\nΗ γλώσσα διδασκαλίας των μαθημάτων είναι η ελληνική. Για να διευκολυνθεί η διεθνοποίηση του ΔΠΜΣ (π.χ. πρόσκληση ξένων διδασκόντων και προσέλκυση ξένων φοιτητών) μέρος, ή και το σύνολο, των μαθημάτων μπορεί να διδάσκεται στην αγγλική γλώσσα.\nΗ ΜΔΕ εκπονείται υπό την επίβλεψη ενός διδάσκοντος στο ΔΠΜΣ (επιβλέπων) ο οποίος είναι Μέλος ΔΕΠ της βαθμίδας του Καθηγητή ή του Αναπληρωτή καθηγητή ή του Επίκουρου Καθηγητή ή του Λέκτορα του ίδιου ή άλλου Πανεπιστημίου της ημεδαπής ή ομοταγούς Πανεπιστημίου της αλλοδαπής και εντάσσεται στο γνωστικό αντικείμενο της κατεύθυνσης του ΔΠΜΣ που ακολουθεί ο φοιτητής.\nΚάθε ΜΔΕ πρέπει να αποδεικνύει προηγμένες θεωρητικές γνώσεις, πρακτικές δεξιότητες, κριτική σκέψη, ικανότητα στην ανάλυση και σύνθεση προβλημάτων και ερευνητική ικανότητα του φοιτητή. Μπορεί να αναφέρεται σε εμπειρικά, θεωρητικά ή εφαρμοσμένα θέματα και να πραγματοποιείται σε συνεργασία με ιδιωτικό ή δημόσιο φορέα της Ελλάδος ή του εξωτερικού που ασχολείται με συναφή αντικείμενα.\nΚατά μήνα Απρίλιο, οι διδάσκοντες του ΔΠΜΣ καταθέτουν στη Γραμματεία του ΔΠΜΣ καταλόγους θεματικών περιοχών για μεταπτυχιακές διπλωματικές εργασίες οι οποίοι δημοσιοποιούνται στους φοιτητές με ευθύνη του Διευθυντή του ΔΠΜΣ.\nΟι φοιτητές επιλέγουν θεματική περιοχή και επιβλέποντα Μέλος Δ.Ε.Π και, με τη σύμφωνη γνώμη του, καταθέτουν σχετική αίτηση στη Γραμματεία του ΔΠΜΣ. Οι προθεσμίες εντός των οποίων υποβάλλονται οι αιτήσεις εκπόνησης ΜΔΕ από τους φοιτητές ορίζονται από την ΕΔΕ\nΗ ΕΔΕ καταβάλλει προσπάθεια για την, κατά το δυνατό, ισοκατανομή των ΜΔΕ μεταξύ των Μελών Δ.Ε.Π και ορίζει τριμελείς εξεταστικές επιτροπές των ΜΔΕ που αποτελούνται από τον επιβλέποντα Μέλος ΔΕΠ και άλλα Μέλη ΔΕΠ του ΔΠΜΣ. Τα μέλη των εξεταστικών επιτροπών ορίζονται από την ΕΔΕ κατόπιν πρότασης της ΣΕ και, κατά προτίμηση, πρέπει να έχουν συναφές γνωστικό αντικείμενο με το αντικείμενο της ΜΔΕ. Ως συντονιστής κάθε εξεταστικής επιτροπής ορίζεται το επιβλέπων Μέλος ΔΕΠ.\nΗ συγγραφή της ΜΔΕ μπορεί να γίνει, εκτός από την ελληνική, και στην αγγλική γλώσσα, κατόπιν αίτησης του ενδιαφερομένου. Στην περίπτωση αυτή θα πρέπει να υπάρχει ευρεία περίληψή της και στην ελληνική γλώσσα.\nΗ ΜΔΕ υποβάλλεται από το φοιτητή προς εξέταση:\nμετά την παρέλευση του τρίτου εξαμήνου σπουδών του,\nεφόσον ο φοιτητής έχει εξετασθεί επιτυχώς σε όλα τα μαθήματα της κατεύθυνσης του ΔΠΜΣ που ακολουθεί, και\nτουλάχιστον τριάντα (30) ημέρες πριν την ημερομηνία εξέτασης.\nΣε περίπτωση παραβίασης μιας τουλάχιστον από τις άνω προϋποθέσεις αναβάλλεται η εξέταση της ΜΔΕ με ευθύνη του επιβλέποντος Μέλους ΔΕΠ.\nΗ εξέταση κάθε ΜΔΕ περιλαμβάνει τη συνοπτική παρουσίασή της και την επίδειξη συστημάτων που τυχόν αναπτύχθηκαν στο πλαίσιο αυτής ενώπιον της αντίστοιχης εξεταστικής επιτροπής. Η εξεταστική επιτροπή βαθμολογεί τη ΜΔΕ σε ειδικό έντυπο το οποίο υπογράφεται και από τα μέλη της και παραδίδεται με ευθύνη του επιβλέποντος Μέλους ΔΕΠ στη Γραμματεία του ΔΠΜΣ όπου φυλάσσεται.\nΜετά την επιτυχή εξέταση της ΜΔΕ, ο φοιτητής πρέπει να καταθέσει στη Βιβλιοθήκη του Χαροκοπείου Πανεπιστημίου αντίγραφο της ΜΔΕ, μορφοποιημένο κατά το σχετικό πρότυπο που έχει εγκριθεί από την ΕΔΕ, σε ηλεκτρονική μορφή. Η χορήγηση πιστοποιητικών περάτωσης σπουδών από τη Γραμματεία του ΔΠΜΣ προϋποθέτει την πιστοποίηση της υποβολής του ανωτέρω αντιγράφου της ΜΔΕ στη Βιβλιοθήκη του Πανεπιστημίου. Οι μεταπτυχιακές διπλωματικές εργασίες εφόσον εγκριθούν από την εξεταστική επιτροπή, αναρτώνται υποχρεωτικά στον διαδικτυακό τόπο του ΔΠΜΣ. Επίσης, γίνεται ηλεκτρονική κατάθεση της διπλωματικής εργασίας από τον ίδιο τον φοιτητή, στο Ιδρυματικό Αποθετήριο της Βιβλιοθήκης του Χαροκοπείου Πανεπιστημίου.\nΣε περίπτωση μη επιτυχούς εξέτασης της ΜΔΕ, η εξεταστική επιτροπή είναι δυνατόν να την αναπέμψει μία (1) φορά. Η επανεξέταση της ΜΔΕ μπορεί να πραγματοποιηθεί εντός χρονικού διαστήματος από έναν (1) έως τρεις (3) μήνες από την ημερομηνία της ανεπιτυχούς εξέτασης και αναπομπής. Στην περίπτωση αυτή παρατείνεται η διάρκεια σπουδών κατά τρεις (3) μήνες.\nΕπιτρέπεται η αλλαγή θεματικής περιοχής και/ή επιβλέποντος Μέλους Δ.Ε.Π της ΜΔΕ κατόπιν αίτησης του φοιτητή στην οποία αναφέρεται η νέα θεματική περιοχή της ΜΔΕ και/ή το νέο επιβλέπων Μέλος Δ.Ε.Π. Η αίτηση εξετάζεται από την ΕΔΕ κατά τα αναφερόμενα παραπάνω.\nΑξιολόγηση Επιδόσεων Φοιτητών\nΗ βαθμολογική κλίμακα για την αξιολόγηση της επίδοσης των φοιτητών ορίζεται από το μηδέν (0) ως το δέκα (10): Άριστα από οκτώ και πενήντα (8,50) μέχρι δέκα (10), λίαν καλώς από έξι και πενήντα (6,50) ως και οκτώ και σαράντα εννέα (8,49), καλώς από πέντε (5) ως και έξι και σαράντα εννέα (6,49). Ο βαθμός πέντε (5) αποτελεί τη βάση επιτυχίας σε κάθε αξιολόγηση.\nΗ αξιολόγηση των επιδόσεων των φοιτητών σε κάθε μάθημα γίνεται με εξετάσεις που μπορεί να είναι γραπτές, προφορικές, εργαστηριακές, εργασίες, ερωτήσεις πολλαπλών επιλογών ή οποιοσδήποτε συνδυασμός αυτών. Με ευθύνη του συντονιστή κάθε μαθήματος κοινοποιείται στους φοιτητές ο τρόπος αξιολόγησης της επίδοσής τους στο μάθημα. Η διάρκεια των γραπτών εξετάσεων καθορίζεται από τον συντονιστή κάθε μαθήματος και δεν μπορεί να υπερβαίνει τις τρεις (3) ώρες.\nΤο πρόγραμμα των γραπτών εξετάσεων κάθε εξεταστικής περιόδου συντάσσεται από τον Διευθυντή του ΔΠΜΣ και εγκρίνεται από τη ΕΔΕ.\nΦοιτητές που αποτυγχάνουν στην εξέταση ενός μαθήματος θεωρείται ότι έχουν αποτύχει σε όλα τα αυτοτελή γνωστικά αντικείμενα που διδάσκονται στο πλαίσιο του μαθήματος (πιθανώς από διαφορετικούς διδάσκοντες).\nΟ βαθμός του μεταπτυχιακού διπλώματος κάθε φοιτητή προκύπτει από τους βαθμούς που έλαβε ο φοιτητής στα μαθήματα του ΔΠΜΣ και στη ΜΔΕ. Σε κάθε μάθημα αντιστοιχεί ο συντελεστής ένα (1) και στη μεταπτυχιακή διπλωματική εργασία αντιστοιχεί ο συντελεστής τέσσερα (4). Ο βαθμός της ΜΔΕ προκύπτει από το άθροισμα των γινομένων της βαθμολογίας κάθε μαθήματος και της ΜΔΕ επί τον αντίστοιχο συντελεστή, διαιρούμενου δια του αθροίσματος των συντελεστών. Με ευθύνη της Γραμματείας του ΔΠΜΣ ο βαθμός του ΜΔΕ καταχωρείται στον ατομικό φάκελο του φοιτητή.\nΣτην αρχή κάθε εξαμήνου παραδίδονται στην αρμόδια Υπηρεσία του Χαροκοπείου Πανεπιστημίου, σχέδια ακαδημαϊκού ημερολογίου, ωρολόγιων προγραμμάτων και εξετάσεων (γραπτών και προφορικών), προς επεξεργασία και έκδοση.\nΣτην αρχή κάθε εξαμήνου ανακοινώνεται στους φοιτητές:\nΗ προθεσμία των εγγραφών ή των ανανεώσεων των εγγραφών τους.\nΤο εξαμηνιαίο ακαδημαϊκό ημερολόγιο του ΔΠΜΣ, το οποίο περιλαμβάνει τις ημερομηνίες έναρξης και λήξης της διδακτικής περιόδου, τις περιόδους εξετάσεων μαθημάτων και μεταπτυχιακών διπλωματικών εργασιών, τις αργίες, κ.τ.λ.\nΤο ωρολόγιο πρόγραμμα της διδακτικής περιόδου του εξαμήνου στο οποίο περιλαμβάνονται οι ημέρες και ώρες διδασκαλίας των μαθημάτων, οι ημερομηνίες άλλων εκδηλώσεων ή υποχρεώσεων, κ.τ.λ.\nΜεταξύ των καθηκόντων των διδασκόντων στο ΔΠΜΣ περιλαμβάνονται οι ακόλουθες:\nΤήρηση του ωρολογίου προγράμματος διδασκαλίας των μαθημάτων και διεξαγωγής των εργαστηρίων, με φροντίδα για την έγκαιρη ενημέρωση των φοιτητών σε περίπτωση κωλύματος.\nΚαθορισμός των περιεχομένων των μαθημάτων ή των γνωστικών πεδίων που διδάσκονται στο πλαίσιο των μαθημάτων σύμφωνα με τις τρέχουσες επιστημονικές εξελίξεις.\nΥποβολή πριν την έναρξη κάθε εξαμήνου στον Διευθυντή του ΔΠΜΣ περιγραφών των μαθημάτων που διδάσκουν στην προκαθορισμένη δομή καθώς και σχετική βιβλιογραφία.\nΣυνεργασία με τον Διευθυντή του ΔΠΜΣ και τους διδάσκοντες της Κατεύθυνσης για τον συντονισμό της ύλης προς αποφυγή επικαλύψεων μεταξύ μαθημάτων, καθώς και το συντονισμό του φόρτου εργασίας των φοιτητών.\nΠροετοιμασία και παράδοση στους φοιτητές του εκπαιδευτικού υλικού που χρησιμοποιούν κατά τη διδασκαλία του μαθήματος. Το εκπαιδευτικό υλικό προορίζεται για αποκλειστική χρήση των φοιτητών του μαθήματος. Χρήση του εκπαιδευτικού υλικού για οποιονδήποτε άλλο σκοπό δεν επιτρέπεται χωρίς την έγγραφη συγκατάθεση του διδάσκοντος.\nΦροντίδα για την εμπέδωση του θεωρητικού μέρους κάθε μαθήματος με υψηλού επιπέδου πρακτική άσκηση.\nΜέριμνα για την οργάνωση στο πλαίσιο του μαθήματος εκπαιδευτικών επισκέψεων, διαλέξεων από προσκεκλημένους ομιλητές ή άλλων εκδηλώσεων σε συνεργασία με τοπικούς, περιφερειακούς ή εθνικούς κοινωνικούς, πολιτιστικούς και παραγωγικούς φορείς.\nΈλεγχος της προσέλευσης των φοιτητών στις πάσης φύσης εκπαιδευτικές δραστηριότητες του μαθήματος και πιστοποίησή της με την τήρηση παρουσιολογίου και την παράδοσή του στη Γραμματεία του ΔΠΜΣ.\nΦροντίδα για τη διαφανή και αντικειμενική αξιολόγηση των επιδόσεων των φοιτητών στα μαθήματα που διδάσκουν, καθώς και παράδοση της βαθμολογίας εντός των προβλεπόμενων προθεσμιών.\nΑνάληψη επίβλεψης διπλωματικών εργασιών, κατά το δυνατόν, σύμφωνα με τις επιλογές των φοιτητών.\nΕνημέρωση του ιστοχώρου του μαθήματος στον ιστότοπο του Τμήματος.\nΤήρηση επαρκών ωρών γραφείου και/ή αποδοχή επικοινωνίας με ηλεκτρονικό ταχυδρομείο έτσι ώστε να διευκολύνεται η επικοινωνία των φοιτητών μαζί τους για θέματα που άπτονται των σπουδών τους και των μαθημάτων που διδάσκουν.\nΤήρηση των διαδικασιών που προβλέπονται από το Σχέδιο Διασφάλισης Ποιότητας του Διδακτικού Έργου του ΔΠΜΣ.\nΟ συντονιστής κάθε μαθήματος καθορίζει, σε συνεργασία με τους λοιπούς διδάσκοντες του μαθήματος:\nΤη χρονική σειρά διδασκαλίας των διδακτέων γνωστικών πεδίων του μαθήματος,\nΤον τρόπο αξιολόγησης των επιδόσεων των φοιτητών σε κάθε διδακτέο αυτοτελές γνωστικό πεδίο του μαθήματος και\nΤο βάρος κάθε διδακτέου αυτοτελούς γνωστικού πεδίου στον τελικό βαθμό του μαθήματος.\nΜε ευθύνη του συντονιστή ή του διδάσκοντος εκάστου μαθήματος (εφόσον δεν έχει ορισθεί συντονιστής) παραδίδεται στη Γραμματεία του Τμήματος η κατάσταση βαθμολογίας της εξέτασης του μαθήματος.\nΚάθε φοιτητής δικαιούται ένα ακαδημαϊκό εξάμηνο επιπλέον της προβλεπόμενης διάρκειας φοίτησής του προκειμένου να ολοκληρώσει τις μεταπτυχιακές του σπουδές. Σε περίπτωση που ο φοιτητής ενταχθεί σε πρόγραμμα πρακτικής άσκησης ενός ακαδημαϊκού εξαμήνου, το πρόσθετο εξάμηνο αρχίζει μετά το πέρας της πρακτικής άσκησης.\nΟι φοιτητές υποχρεούνται:\nΝα προσέρχονται και να συμμετέχουν σε όλες τις δραστηριότητες του κάθε μαθήματος, όπως αυτές ορίζονται στο σχετικό αναλυτικό πρόγραμμα και να υπογράφουν το σχετικό παρουσιολόγιο.\nΝα εφοδιάζονται εγκαίρως με τα απαραίτητα συγγράμματα, το επιστημονικό υλικό μέσω του διαδικτύου και φωτοτυπίες επιστημονικών άρθρων που καλύπτουν τη διδακτέα ύλη.\nΝα ανταποκρίνονται με συνέπεια σε όλες τις προβλεπόμενες δοκιμασίες αξιολόγησης επιδόσεων που έχουν προγραμματιστεί στα πλαίσια κάθε μαθήματος (προσέλευση σε εξετάσεις, υποβολή εργασιών εντός προβλεπόμενων ημερομηνιών, κλπ).\nΝα συμμετέχουν στη διαδικασία αξιολόγησης του ΔΠΜΣ.\nΝα αναλαμβάνουν μεταπτυχιακές διπλωματικές εργασίες προς εκπόνηση εντός του χρονικού πλαισίου που καθορίζεται με απόφαση της ΕΔΕ.\nΗ μη τήρηση μιας ή περισσοτέρων εκ των ανωτέρω υποχρεώσεων των φοιτητών μπορεί να επιφέρει την ποινή της διακοπής της φοίτησής τους με εισήγηση της ΣΕ και απόφαση της ΕΔΕ.\nΣε εξαιρετικές περιπτώσεις, είναι δυνατή η χορήγηση αναστολής φοίτησης σε φοιτητή μετά από την παρέλευση ενός (1) τουλάχιστον εξαμήνου σπουδών και μετά από αίτησή του, πρόταση της ΣΕ και απόφαση της ΕΔΕ. Στην αίτησή του ο φοιτητής αναφέρει υποχρεωτικώς τους λόγους, το χρονικό διάστημα της αιτούμενης αναστολής φοίτησης και επισυνάπτει τα σχετικά δικαιολογητικά.\nΗ αναστολή φοίτησης χορηγείται για ακριβώς ένα (1) ακαδημαϊκό έτος (δύο ακαδημαϊκά εξάμηνα) αρχής γενομένης από την ημερομηνία έναρξης του ακαδημαϊκού εξαμήνου για το οποίο υποβάλλεται η αίτηση.\nΜε τη λήξη της περιόδου αναστολής φοίτησης, ο φοιτητής παρακολουθεί τα μαθήματα του εξαμήνου στο οποίο θα φοιτούσε αν δεν του είχε χορηγηθεί αναστολή. Η φοίτηση παρατείνεται για όσα ακαδημαϊκά εξάμηνα διήρκεσε η αναστολή.\nΑν κατά το χρονικό διάστημα που διαρκεί η αναστολή φοίτησης κάθε φοιτητή τροποποιηθεί το πρόγραμμα ή η διάρκεια σπουδών του ΔΠΜΣ, τότε:\nΟ φοιτητής θα ακολουθήσει πρόγραμμα σπουδών με τον ίδιο αριθμό πιστωτικών μονάδων που είχε κατά την εγγραφή του στο ΔΠΜΣ.\nΟ φοιτητής θα παρακολουθήσει μαθήματα σύμφωνα με τις αντιστοιχίσεις μεταξύ νέων και παλαιών μαθημάτων στις οποίες έχει προβεί η ΕΔΕ μετά από πρόταση της ΣΕ.\nΕίναι δυνατή η διαγραφή φοιτητή από το ΔΠΜΣ με απόφαση της ΕΔΕ κατόπιν πρότασης της ΣΕ. Μεταξύ των λόγων για διαγραφή φοιτητή περιλαμβάνονται οι ακόλουθοι:\nΑντιγραφή στις εξετάσεις ή στην εκπόνηση εργασιών ή στην επίλυση ασκήσεων, ανάρμοστη συμπεριφορά και λοιπά παραπτώματα που δεν συνάδουν με την ιδιότητα του φοιτητή.\nΧρήση ιδεών, μεθόδων και αποτελεσμάτων άλλων επιστημόνων χωρίς αναφορά σ’ αυτούς στη μεταπτυχιακή διπλωματική εργασία ή σε άλλες εργασίες.\nΛογοκλοπή από εργασίες άλλων επιστημόνων.\nΥπέρβαση του ορίου απουσιών σε τουλάχιστον ένα (1) μάθημα. Το όριο αυτό ανέρχεται στο 25% του συνόλου των προβλεπομένων ωρών διδασκαλίας ανά μάθημα.\nΜη επιτυχής εξέταση σε τουλάχιστον ένα (1) μάθημα κατά την επαναληπτική εξεταστική περίοδο.\nΜη επιτυχής επανεξέταση της μεταπτυχιακής διπλωματικής εργασίας που εκπόνησε.\nΜη τήρηση οποιασδήποτε από τις υποχρεώσεις που αναφέρονται στο Άρθρο 20 του παρόντος, χωρίς σοβαρή δικαιολογία.\nΠαρέλευση χρονικού διαστήματος ενός (1) ακαδημαϊκού εξαμήνου μετά το πέρας της καθορισμένης διάρκειας σπουδών του φοιτητή για τη λήψη του μεταπτυχιακού διπλώματος ειδίκευσης χωρίς επιτυχή εξέταση ή επανεξέτασή του στη μεταπτυχιακή διπλωματική εργασία που ανέλαβε να εκπονήσει, με την εξαίρεση της περίπτωσης ένταξης σε πρόγραμμα πρακτικής άσκησης κατά την παράγραφο 1 του άρθρου 20 του παρόντος.\nΆρνηση του φοιτητή να καταβάλει τα προβλεπόμενα τέλη φοίτησης του εξαμήνου ή μη καταβολή των τελών φοίτησης εντός των προθεσμιών που ορίζονται στον παρόντα Κανονισμό.\nΑυτοδίκαια κατόπιν αιτήσεως των φοιτητών\nΜε απόφαση της ΕΔΕ κατόπιν πρότασης της ΣΕ μπορεί να χορηγηθεί παράταση του προβλεπόμενου χρονικού ορίου του (vii) μετά από αίτηση του ενδιαφερομένου και μόνο για σοβαρούς ανυπαίτιους λόγους, όπως υπηρεσιακοί, κοινωνικοί λόγοι και λόγοι υγείας. Σε κάθε περίπτωση η αίτηση του ενδιαφερομένου πρέπει να συνοδεύεται από τα σχετικά δικαιολογητικά.\nΤο Χαροκόπειο Πανεπιστήμιο έχει αναθέσει τη διαχείριση των οικονομικών πόρων όλων των ΔΠΜΣ στον Ειδικό Λογαριασμό Κονδυλίων Έρευνας (ΕΛΚΕ), που διοικείται από την Επιτροπή Ερευνών του Χαροκοπείου Πανεπιστημίου, σύμφωνα με την κείμενη νομοθεσία.\nΚάθε κύκλος σπουδών του ΔΠΜΣ, ή υποδιαίρεση αυτού, αποτελεί οιονεί ξεχωριστό έργο που υλοποιείται από τον ΕΛΚΕ σύμφωνα με το νομικό πλαίσιο λειτουργίας του τελευταίου.\nΟ Διευθυντής του ΔΠΜΣ είναι ο Επιστημονικός Υπεύθυνος των οιονεί έργων του ΔΠΜΣ που υλοποιούνται από τον ΕΛΚΕ και έχει τα καθήκοντα και τις αρμοδιότητες που ορίζονται στον εκάστοτε εγκεκριμένο από τη Σύγκλητο Οδηγό Διαχείρισης & Χρηματοδότησης του ΕΛΚΕ.\nΗ οικονομική διαχείριση του ΔΠΜΣ γίνεται από τον ΕΛΚΕ με βάση τον προϋπολογισμό που συντάσσεται από το Διευθυντή του ΔΠΜΣ, ακολουθώντας αυστηρά το αντίστοιχο λογιστικό σχέδιο του ΕΛΚΕ, και υπόκειται σε εγκριτικό, κατά σειρά, έλεγχο από την ΣΕ, την ΕΔΕ και την Επιτροπή Ερευνών του Χαροκοπείου Πανεπιστημίου. Κάθε τροποποίηση του προϋπολογισμού υπόκειται στους ίδιους εγκριτικούς ελέγχους.\nΓια την κατάρτιση και εκτέλεση των προϋπολογισμών, ο Διευθυντής του ΔΠΜΣ επικουρείται από διαχειριστικό προσωπικό που έχει οριστεί από τον ΕΛΚΕ καθώς και από προσωπικό διοικητικο-οικονομικής υποστήριξης του ΔΠΜΣ.\nΟ συνολικός προϋπολογισμός του ΔΠΜΣ συντάσσεται σύμφωνα με τις κείμενες διατάξεις. Ειδικότερα:\nΌλο το προσωπικό που απασχολείται στο ΔΠΜΣ δύναται να αμείβεται για την παροχή των υπηρεσιών του (διδακτικών, ερευνητικών, διοικητικο-οικονομικών και τεχνικών) στο πλαίσιο του ΔΠΜΣ. Προς τούτο, ο προϋπολογισμός περιλαμβάνει ειδικές κατηγορίες δαπανών για αμοιβές προσωπικού αναφορικά με την παροχή διδακτικού έργου (κύριου, επικουρικού, σεμιναριακού, φροντιστηριακού, εργαστηριακού και βοηθητικού), ερευνητικού έργου και διοικητικής, οικονομικής και τεχνικής υποστήριξης του ΔΠΜΣ. Οι αμοιβές αυτές αναγράφονται ονομαστικά.\nΔύναται να παρέχεται η διοικητικο-οικονομική και τεχνική υποστήριξη του ΔΠΜΣ από μέλη του διοικητικού και τεχνικού προσωπικού του Χαροκοπείου Πανεπιστημίο, του Πανεπιστημίου Πειραιώς και του Ιονίου Πανεπιστημίου, ανεξάρτητα σχέσης εργασίας, και από μέλη ΕΤΕΠ και μέλη ΕΔΙΠ του Χαροκοπείου Πανεπιστημίου, του Πανεπιστημίου Πειραιώς και του Ιονίου Πανεπιστημίου, που υποστηρίζουν το ΔΠΜΣ εκτός ωραρίου εργασίας τους, καθώς και από εξωτερικούς συνεργάτες στους οποίους ανατίθεται έργο σχετικό με το ΔΠΜΣ. Δύνανται να αποζημιώνονται οι διδάσκοντες του ΔΠΜΣ των οποίων η έδρα δεν είναι η Καλλιθέα για τα οδοιπορικά έξοδα (μεταφοράς, ξενοδοχείου, κτλ) και για την ημερήσια αποζημίωση, πέραν των αμοιβών τους για τη διδασκαλία των μαθημάτων, κατά τις κείμενες διατάξεις. Οι σχετικές δαπάνες βαρύνουν τον προϋπολογισμό του ΠΜΣ.\nΔύνανται να αποζημιώνονται οι διδάσκοντες και οι φοιτητές ή απόφοιτοι του ΔΠΜΣ (μέχρι και ένα έτος μετά τη λήψη του μεταπτυχιακού διπλώματος) για επιστημονικά ταξίδια αναφορικά με εκπαιδευτικές ή/και ερευνητικές δραστηριότητες για σκοπούς συναφείς με αυτούς του ΔΠΜΣ (επιστημονικά συνέδρια, επιστημονικές συναντήσεις, επιστημονικές παρουσιάσεις, διαλέξεις, επιστημονικές και τεχνολογικές εκθέσεις, κτλ). Πλέον της εκτός έδρας αποζημίωσης, όπου προβλέπεται, καλύπτονται, και οι ακόλουθες ενδεικτικές κατηγορίες δαπανών: μετακίνηση, διαμονή, εστίαση, εγγραφές συνεδρίων και αγορά έντυπου και ηλεκτρονικού υλικού από συνέδρια.\nΔύνανται να αποζημιώνονται οι διδάσκοντες και οι φοιτητές ή απόφοιτοι του ΔΠΜΣ (μέχρι και ένα έτος μετά τη λήψη του μεταπτυχιακού διπλώματος) για τα έξοδα δημοσίευσης σε επιστημονικά περιοδικά ερευνητικών εργασιών τους αναφορικά με τα αντικείμενα του ΔΠΜΣ.\nΔύνανται να καλύπτονται οι πάσης φύσεως δικηγορικές αμοιβές που καταβάλλονται από τα Μέλη Δ.Ε.Π. του Τμήματος Πληροφορικής και Τηλεματικής του Χαροκοπείου Πανεπιστημίου, του Τμήματος Ψηφιακών Συστημάτων του Πανεπιστημίου Πειραιώς και του Τμήματος Πληροφορικής του Ιονίου Πανεπιστημίου (ανεξάρτητα βαθμίδας), καθώς και οι πάσης φύσεως αποζημιώσεις και δικαστικά έξοδα, συμπεριλαμβανομένων των αποζημιώσεων φυσικών και νομικών προσώπων, αποκλειστικά για θέματα που άπτονται του ΔΠΜΣ και με βάση αντίστοιχα παραστατικά.\nΔύνανται να καλύπτονται οι πάσης φύσεως αμοιβές σε φυσικά ή νομικά πρόσωπα για παροχή υπηρεσιών πιστοποίησης γνώσεων αναφορικά με τα γνωστικά αντικείμενα του ΔΠΜΣ ή υπηρεσιών πιστοποίησης του ΔΠΜΣ ή κάποιων κατευθύνσεων αυτού με βάση αντίστοιχα παραστατικά.\nΚαλύπτονται οι πάσης φύσεως λειτουργικές δαπάνες του ΔΠΜΣ. Ενδεικτικά αναφέρονται οι δαπάνες για προμήθεια εξοπλισμού κάθε είδους, λογισμικού και αναλωσίμων, οι δαπάνες για συντήρηση εξοπλισμού και εγκαταστάσεων, οι δαπάνες για προβολή και διαφήμιση του ΔΠΜΣ, οι δαπάνες για επιστημονικές εκδηλώσεις, συνδρομές, έντυπο υλικό και βιβλία, οι δαπάνες για ταχυ-μεταφορές και τηλεπικοινωνίες, και οι δαπάνες για εκτέλεση εργασιών και παροχή υπηρεσιών.\nΟ Διευθυντής του ΔΠΜΣ, ως επιστημονικός υπεύθυνος του αντίστοιχου έργου, συνυπογράφει τις συμβάσεις ανάθεσης έργου και υπογράφει τις εντολές πληρωμής σύμφωνα με τον εκάστοτε εγκεκριμένο προϋπολογισμό του ΔΠΜΣ.\nΤροποποιήσεις Κανονισμού Λειτουργίας\nΟι διατάξεις του παρόντος Κανονισμού Λειτουργίας μπορούν να τροποποιούνται με απόφαση της ΕΔΕ κατόπιν πρότασης της ΣΕ και έγκρισης της Συγκλήτου του Χαροκοπείου Πανεπιστημίου.\nΚάθε θέμα που προκύπτει κατά τη λειτουργία του ΔΠΜΣ και δεν ρυθμίζεται από την ισχύουσα νομοθεσία, την απόφαση ίδρυσης του ΔΠΜΣ και τον παρόντα Κανονισμό Λειτουργίας επιλύεται με απόφαση της ΕΔΕ ή, αν απαιτείται από τις κείμενες διατάξεις, με απόφαση άλλου οργάνου του Χαροκοπείου Πανεπιστημίου.\nΙσχύς του Παρόντος Κανονισμού Λειτουργίας\nΟ παρών Κανονισμός Λειτουργίας ισχύει για τους φοιτητές του ΔΠΜΣ που εισάγονται κατά το ακαδημαϊκό έτος 2021-2022 και εντεύθεν.\nΟ παρών Κανονισμός Λειτουργίας δημοσιεύεται στον ιστότοπο του ΔΠΜΣ “Ψηφιακές Υπηρεσίας Υγείας και Αναλυτική” του Τμήματος Πληροφορικής και Τηλεματικής του Χαροκοπείου Πανεπιστημίου, του Τμήματος Ψηφιακών Συστημάτων του Πανεπιστημίου Πειραιώς και του Τμήματος Πληροφορικής του Ιονίου Πανεπιστημίου.


ΝΕΩΤΕΡΗ ΕΛΛΗΝΙΚΗ ΙΣΤΟΡΙΑ: Το Διδυμότειχο στη "Μαύρη Βίβλο" των διωγμών 1914-1919\nΤο Διδυμότειχο στη "Μαύρη Βίβλο" των διωγμών 1914-1919\n*Η "Μαύρη Βίβλος" των διωγμών του Ελληνισμού κατά τα έτη 1914-1919, που εξέδωσε το Οικουμενικό Πατριαρχείο.\nΤο «Μαύρο Πάσχα» των Θρακών, είναι μια κατάμαυρη σελίδα διωγμών στη δεύτερη δεκαετία του εικοστού αιώνα, με ανελέητους διωγμούς κατά των Χριστιανών που ζούσαν στην Ανατολική Θράκη και στη Μικρά Ασία. Ήταν τα χρόνια εκείνα, που οι διωγμοί οδήγησαν σε γενοκτονίες από την Τουρκία, οι οποίες δεν δικαιώθηκαν ποτέ.\nΕιδικότερα οι Νεότουρκοι με την επανάσταση του 1908, αρχικά έδειξαν στη διεθνή κοινότητα ένα πρόσωπο αρκούντως πολιτισμένο και ευρωπαϊκό, που παρέσυρε τα υποταγμένα έθνη στην Οθωμανική Αυτοκρατορία να πιστέψουν ότι θα αποκτήσουν πολιτικά δικαιώματα. Γρήγορα όμως λειτούργησε η εθνική αφύπνιση των Τούρκων, που συνέβαλε στην εντελώς εχθρική αντιμετώπιση των μειονοτήτων. Στο στόχαστρο βρέθηκαν βασικά οι Έλληνες (Θράκες, Μικρασιάτες, Πόντιοι) οι Αρμένιοι και οι Ασσύριοι.\nΗ αρχή έγινε από τους Έλληνες της Ανατολικής Θράκης, οι οποίοι απομακρύνθηκαν βίαια από τις πατρογονικές εστίες τους στις αρχές του 1914. Όλη αυτή η επιχείρηση του διωγμού έγινε με την καθοδήγηση των Γερμανών, συμμάχων των Τούρκων. Η εκκένωση μεθοδεύτηκε πρώτα με ανθελληνική εκστρατεία του τουρκικού Τύπου και ταυτόχρονη καταπίεση των Ελλήνων για να εξαναγκαστούν σε δήθεν «εκούσια» μετανάστευση.\nΑυτή ήταν η πρώτη πειραματική εφαρμογή των σχεδίων Γενοκτονίας, που σχεδίασαν οι Νεότουρκοι. Και όταν διαπίστωσαν όταν δεν υπήρχαν σημαντικές αντιδράσεις από τις ευρωπαϊκές κυβερνήσεις και κυρίως από τις λεγόμενες μεγάλες Δυνάμεις, εφάρμοσαν τις γενοκτονικές πολιτικές τους εναντίον των Ποντίων, των Μικρασιατών, των Αρμενίων και των Ασσυρίων.\n*Από την εφημερίδα "Πατρίς" 8 Ιανουαρίου 1914\nΌλοι γνωρίζουμε, πως μετά την επικράτηση των Νεοτούρκων στις αρχές του 20ου αιώνα, εφαρμόσθηκε σχέδιο διωγμών στη Θράκη. Και ήταν σχέδιο δόλιο και πειραματικό. Δοκίμαζαν τις αντοχές του ελληνικού κράτους αλλά και της διεθνούς κοινωνίας. Έτσι λοιπόν, όταν είδαν πως τα αντανακλαστικά τους ήταν ασήμαντα συστηματοποίησαν και γενίκευσαν τις φοβερές διώξεις με τις γενοκτονίες των Ποντίων, των Μικρασιατών, των Ασσυρίων και των Αρμενίων.\n*Ο Οικουμενικός Πατριάρχης Γερμανός, που κήρυξε την Εκκλησία σε διωγμό\nΤο Οικουμενικό Πατριαρχείο ανησυχεί και κινείται\nΗ Εθναρχούσα Εκκλησία αντέδρασε αμέσως.Το Οικουμενικό Πατριαρχείο ανησύχησε. Από τις 30 Μαρτίου 1914 είχε επιδώσει διακοίνωση (τακρίριον) στο υπουργείο Θρησκευμάτων για την εκδίωξη των Ελλήνων από τα χωριά της Ανατολικής Θράκης. Σχημάτισε και Πατριαρχική Επιτροπή. Η Επιτροπή αυτή έκανε για το ίδιο ζήτημα προφορικό διάβημα στον Μεγάλο Βεζίρη. Η Ιερά Σύνοδος έστειλε στην Υψηλή Πύλη τον αρμόδιο εκπρόσωπό της (Καπού Κεχαγιά) να ζητήσει εξηγήσεις και να ανακοινώσει ότι το Πατριαρχείο θα αναγκασθεί να πενθήσει το ερχόμενο Πάσχα και δεν θα προσκαλέσει στις εορταστικές τελετές, τους ξένους πρέσβεις. Ζήτησε επίσης να επιτραπεί στην Πατριαρχική Επιτροπή να περιοδεύσει σε Ραιδεστό, Αδριανούπολη και αλλού για να εξετάσει επιτοπίως την κατάσταση. Πάντως στους επιχώριους μητροπολίτες, που πήγαν σε χώρους όπου συνωστίζονταν οι εκδιωκόμενοι Έλληνες, απαγορεύτηκε κάθε επαφή με Χριστιανούς.\nΣτους τόπους των διωγμών εστάλη η Πατριαρχική επιτροπή αποτελούμενη από τους Μητροπολίτες Αίνου Ιωακείμ, (Γεωργιάδης) Αδριανουπόλεως, Βιζύης, τον επίσκοπο Ναζιανζού, τον αρχειοφύλακα Αλέξανδρο, τον ιεροδιάκονο Αθανάσιο Μηλιώτη και τον αρχιμανδρίτη Μελέτιο. Η επιτροπή πέρασε παρά τα εμπόδια των τουρκικών αρχών από τη Μακρά Γέφυρα, την Κεσσάνη, τα Μάλγαρα, τη Ραιδεστό, την Ηράκλεια, τη Βιζύη τη Στράντζα, τη Μήδεια και την Αδριανούπολη.\nΟ Οικουμενικός Πατριάρχης Γερμανός επισκέφθηκε τον Ρώσο πρεσβευτή Ντε Γκρίερς, ο οποίος του δήλωσε ότι η Ρωσία θα ήταν υπερήφανη να προστατεύσει την Ορθοδοξία και ότι θα καταβάλει κάθε δυνατή προσπάθεια για να σταματήσει η «μετανάστευση» των Ελλήνων! Από παντού υποσχέσεις αφού περίπου 10 μέρες νωρίτερα η αρμόδια Πατριαρχική Επιτροπή τον επισκέφθηκε και τον ενημέρωσε…\nΧαρακτηριστικά η «Ακρόπολις» στις 12 Απριλίου 1914 είχε γράψει ότι το Πατριαρχείο ματαίως αποτείνεται στις πρεσβείες, γιατί ο Άγγλος, ο Ρώσος και ο Γάλλος πρεσβευτής μετέβησαν κατά σειρά στην Υψηλή Πύλη και συνέστησαν φιλικά (!) να δώσει διαταγές παύσης του κακού. Οι Τούρκοι που κατάλαβαν ότι οι παραστάσεις των πρέσβεων γίνονταν για τους τύπους και ήταν εντελώς ανώδυνες, έδιναν απλώς υποσχέσεις…\nΕιδικά ο Ρώσος πρεσβευτής Ντε Γκρίερς όταν έμαθε ότι το Πατριαρχείο δεν θα γιορτάσει το Πάσχα, έστειλε το σύμβουλο της πρεσβείας Γκιούλγκεβιτς στον Πατριάρχη, με τον οποίο έγινε ο ακόλουθος διάλογος:\nΓΚΙΟΥΛΓΚΕΒΙΤΣ: Η Αυτού Εξοχότης ο πρέσβυς της Ρωσίας μετά λύπης έμαθεν ότι το Πατριαρχείον σκέπτεται να μην εορτάση εφέτος εις ένδειξιν πένθους δια τα εν Θράκη, το Άγιον Πάσχα. Ο κ. πρεσβευτής φρονεί ότι η τοιαύτη τυχόν απόφασις δεν θα ήτο ορθή και επιθυμεί να παρευρεθεί ως πάντοτε, εις την μεγάλης ταύτην εορτήν της Ορθοδοξίας.\nΟι μέρες του Πάσχα δεν απάλυναν τον πόνο των διωκόμενων Ελλήνων. Από πολλά σημεία της Ανατολικής Θράκης οι ομογενείς αντί να γιορτάζουν συνέρρεαν στη Μήδεια και τη Ραιδεστό για να φύγουν από την τουρκική κόλαση. Τα πλοία και τα τρένα μετέφεραν συνεχώς πρόσφυγες στην Ελλάδα.\nΣτη Θεσσαλονίκη έφταναν κάθε μέρα χιλιάδες διωγμένων ομογενών. Τα νοσοκομεία είχαν γεμίσει με ασθενείς, λόγω των αφόρητων κακουχιών, που είχαν υποστεί. Χιλιάδες σκηνές είχαν παραγγελθεί, χωρίς να μπορεί να εξυπηρετηθεί όλο το πλήθος των προσφύγων. Στις 13 Απριλίου έφτασαν εκεί πρόσφυγες από την περιφέρεια του Διδυμοτείχου, αφού προηγουμένως οι Τούρκοι λεηλάτησαν τα χωριά τους.\n*Από την εφημερίδα "Αστηρ" 16 Απριλίου 1914\nΤο Οικουμενικό Πατριαρχείο σε ένδειξη πένθους, δεν γιόρτασε εκείνο το Πάσχα στις 6 Απριλίου του 1914, όπως συνήθιζε με μεγαλοπρέπεια, όλα τα προηγούμενα χρόνια. Εκείνη τη χρονιά δεν μοιράσθηκαν όπως ήταν το πατροπαράδοτο έθιμο κόκκινα αυγά. Το γεγονός αυτό θεωρήθηκε πρωτοφανές. Αντικατόπτριζε την οξύτητα της κατάστασης. Και έμεινε στην ιστορία ως «Μαύρο Πάσχα» των Θρακών.\nΤο Οικουμενικό Πατριαρχείο μετά τους φοβερούς διωγμούς εξέδωσε «Μαύρη Βίβλο» στα ελληνικά και στα γαλλικά για να ενημερωθεί η ελληνική και η ευρωπαϊκή κοινή γνώμη. Όπως αναφέρεται μάλιστα στην έκδοση αυτή «εξετοπίσθησαν ηβηδόν» (από την εφηβική ηλικία και πάνω) ολόκληροι ελληνικοί πληθυσμοί της Θράκης και των παραλίων της Μ. Ασίας ανερχόμενοι σε 284.172 άτομα.\nΣτην πρόλογο της σημαντικής αυτής εργασίας , που σήμερα είναι δυσεύρετη, αναλύεται η έννοια του τουρκισμού, ως εξής:\n«Ο τουρκισμός αποτελεί έθνος διαπνεόμενον υπό ωρισμένων πεποιθήσεων και αρχών και έχον ιδίαν ιδεολογίαν και αισθηματολογίαν. Οι πρωτοπορήσαντες εν τη θρησκευτική και πολιτική αυτού ιστορία, δι’ όσων εσκέφθησαν και εκήρυξαν και έπραξαν, διεχάραξαν εις αυτόν βαθύτατα τον τρόπον του σκέπτεσθαι και ενεργείν, καθώρισαν τον βαθμόν και το είδος της ηθικής διαπλάσεως και πολιτικοκοινωνικής μορφώσεως των τούρκων και υπέδειξαν εις αυτούς τα μέσα της περαιτέρω διαγωγής και πολιτείας αυτών. Οι τελευταίοι δε ούτοι, πιστοί θεματοφύλακες των όσα παρέλαβαν εξηκολούθησαν δια μέσου των αιώνων κατά τον αυτόν τρόπον σκεπτόμενοι και ενεργούντες και τοιουτοτρόπως κατηρτίσθη ο βίος και απεκρυσταλλώθη η νοοτροπία και ο χαρακτήρ του τουρκικού έθνους».\nΚαι κατέληγε ο πρόλογος:\n«Οι αναγνώσοντες τας κατωτέρω σελίδας της παρούσης Μαύρης Βίβλου θέλουσιν συνομολογήση μίαν αλήθειαν, ότι λαός εμπνεόμενος υπό τοιούτων αγρίων ενστίκτων και έχων χαρακτήρα απαίσιον δεν είναι δυνατόν να διανοίξη εις εαυτόν την οδόν της προόδου, πολύ δε ολιγώτερον να αποβή εις τους άλλους διδάσκαλος και αρχηγός».\nΣτη Μαύρη Βίβλο, περιγράφονται αναλυτικά οι διωγμοί και τα μαρτύρια του ελληνικού πληθυσμού της Θράκης και της Μικράς Ασίας.\nΕξ αιτίας αυτών των πρωτοφανών και εξοντωτικών διωγμών, τον Ιούνιο του 2006 με απόφαση 7ου Παγκόσμιου Συνεδρίου Θρακών, το οποίο έγινε στο Διδυμότειχο, αποφασίσθηκε να τιμάται από τους Θράκες μέσω των συλλογικών εκπροσωπήσεών τους, η μνήμη των θυμάτων αυτών των γενοκτονικών διωγμών, που άρχισαν το 1914. Οι Θράκες είχαν αποφασίσει τότε να προτείνουν στην Πολιτεία, την ανακήρυξη της 6ης Απριλίου ως Ημέρας Μνήμης του Θρακικού Ελληνισμού. Κάτι που δεν πέρασε νομοθετικά...\nΕξειδικεύοντας τις καταγγελίες έχω απομονώσει ειδικά την περίπτωση της γενέτειράς μου, του Διδυμοτείχου, που αναλογικά με άλλες περιοχές στο διάστημα 1914-1919, είχε παραμείνει υπό τουρκική κατοχή μικρότερο χρονικό διάστημα γιατί βάσει τουρκοβουλγαρικού συμφώνου, από το 1915 η περιοχή περιήλθε υπό την κατοχή των Βουλγάρων. Προτίμησα να χρησιμοποίησω αυτούσιες τις σελίδες της Μαύρης Βίβλου\n*Και συμπληρωματικά για τους εκτοπισμούς στην επαρχία Διδυμοτείχου\n*Από τα στατιστικά της Μαύρης Βίβλου για την επαρχία Διδυμοτείχου. με τους διωγμένους κατοίκους. Τα αναφερόμενα χωριά, είναι με τα σημερινά ονόματα η Λάδη, η Σιταριά, το Ποιμενικό, το Κουφόβουνο και η Θυρέα.\n*Η ΜΑΥΡΗ ΒΙΒΛΟΣ ΔΙΩΓΜΩΝ ΚΑΙ ΜΑΡΤΥΡΙΩΝ ΤΟΥ ΕΝ ΤΟΥΡΚΙΑ ΕΛΛΗΝΙΣΜΟΥ (1914-1919) Βιβλιοθήκη Α. Παπακώστα, Βιβλιοθήκη Πανεπιστημίου Κρήτης, Ρέθυμνο.\nΑναρτήθηκε από SITALKIS Στις Σάββατο, Ιανουαρίου 23, 2021\nΕτικέτες 1914, Αθανασιάδης Παντελής, Διδυμότειχο, Θράκη, Μαύρη Βίβλος, Μαύρο Πάσχα, Σιτάλκης, Athanasiadis Pantelis, Sitalkis\nΑνώνυμος 23 Ιανουαρίου 2021 - 11:51 π.μ.\nΓι' αυτό κι εμείς στηρίξαμε στη συνέχεια τον γενοκτόνο Κεμάλ, για να μας σώσει από την εθνοκάθαρση του σουλτάνου...\nΑνώνυμος 23 Ιανουαρίου 2021 - 12:28 μ.μ.\nΣυγχαρητηρια!! Δεν εχω λογια !! Ποσο σημαντικες ισως και αγνωστες πτυχες της ιστοριας μου επιτρεπεται η κοινοποιηση;;;; Καιρος να μαθουμε\nΑνώνυμος 23 Ιανουαρίου 2021 - 2:03 μ.μ.\nΤελικά η Γερμανία ήταν πάντα στο πλευρό των Τούρκων...\nαλλά και η Ρωσία, από ότι διάβασα ,δεν συγκινήθηκε και πολύ από το διωγμό 284.172\nΣυγχαρητήρια κύριε Αθανασιάδη!\nΑπό εσας μαθαίνουμε την ιστορία μας!��������\npalazzobernardini 23 Ιανουαρίου 2021 - 3:04 μ.μ.\nδεν έχω λόγια. Οι γονείς της μητέρας μου ήταν από τα Φανόχωρα στην Ανατολική Θράκη. Κατέφυγαν στην Πόλη......\nΑνώνυμος 24 Ιανουαρίου 2021 - 9:01 π.μ.\nH έναρξη του 1ου ΠΠ πολέμου το 1914, έδωσε την ευκαιρία και το άλλοθι στους νεότουρκους, με την οργανωτική πείρα των γερμανών, να υλοποιήσουν τα δόλια σχέδια τους, αφού οι αγγλογάλλοι βρισκόταν στο αντίπαλο στρατόπεδο. Η Ελλάδα ακολούθησε τότε στάση αυστηρής ουδετερότητας χωρίς εμπλοκή στην εκστρατεία της Καλλίπολης.\nΑνώνυμος 25 Ιανουαρίου 2021 - 1:31 μ.μ.\nVagia Pantikaki Vasilakaki\nΕυχαριστούμε, άλλη μία φορά κ.Αθανασιαδη!!\nΑνώνυμος 25 Ιανουαρίου 2021 - 1:32 μ.μ.\nΆλλη μια εξαιρετική εξιστόρηση‼\nΤο Διδυμότειχο στη "Μαύρη Βίβλο" των διωγμών 1914-...


Φυτά χωρίς απαιτήσεις: 3 είδη φυτών που δεν χρειάζονται νερό! | Cool Home\nΒΡΙΣΚΕΣΑΙ ΕΔΩ:COOLHOME»Κήπος»Βεράντα»Φυτά χωρίς απαιτήσεις: 3 είδη φυτών που δεν χρειάζονται νερό!\nΦυτά χωρίς απαιτήσεις: 3 είδη φυτών που δεν χρειάζονται νερό!\nΑΠΟ Δήμητρα Πραντάλου στις\t 25 Απριλίου 2016 Βεράντα\nΛίγες ημέρες απέχουμε απ’την εξόρμηση μας στα εξοχικά και ήδη το αίσθημα της ανυπομονησίας μας έχει κατακλύσει. Κάθε φορά όμως που είναι να φύγουμε, έχουμε σίγουρα και την σκέψη για τα φυτά. Ποιος θα τα προσέχει δηλαδή για να μην αφυδατωθούν. Συνήθως, δεν υπάρχει κάποιος να βοηθήσει. Υπάρχει όμως κι άλλη λύση.\nΜπορούμε να επιλέξουμε φυτά για την βεράντα και τον κήπο μας, που δεν χρειάζονται νερό για να συντηρηθούν. Βέβαια μπορεί να μην είναι απ’τα αγαπημένα μας, αλλά κρίμα είναι να χαλάνε τα φυτά όταν απουσιάζουμε.\nΔιάλεξε λοιπόν τα παρακάτω για διακοπές χωρίς προβλήματα:\nΔεν χωράει αμφισβήτηση ότι η μπουκαμβίλια είναι ένα φυτό όμορφο, δίνοντας μια ευχάριστη νότα στην βεράντα. Το εξίσου καλό νέο είναι ότι δεν έχει την ανάγκη του νερού, επομένως συνδυάζει και χρώμα και λειτουργικότητα.\nγλάστρες νερό συντήρηση φυτά\nΠΡΟΗΓΟΥΜΕΝΟ ΑΡΘΡΟΗ μηχανή ενός Boeing 737 έγινε μία εντυπωσιακή πολυθρόνα!\nΕΠΟΜΕΝΟ ΑΡΘΡΟ Αυτό το σπίτι είναι φτιαγμένο από χαρτόνι!


Όλες οι ιστορίες έχουν τη σκοτεινή τους πλευρά, και η συγκεκριμένη ανήκει στον Καμ, το γοητευτικό "κακό παιδί" της σειράς ΑΓΓΕΛΟΙ. Ο Καμ πέρασε πάρα πολύ καιρό στην Κόλαση και ξέρει καλά τι σημαίνει να σε καταδιώκουν. Και η καινούργια κόλαση γι’ αυτόν είναι το λύκειο όπου η Λίλιθ, το κορίτσι με το οποίο είναι βαθιά ερωτευμένος, εκτίει μια τιμωρία για τα δικά του εγκλήματα. Ο Καν έβαλε ένα στοίχημα με τον Λούσιφερ: έχει δεκαπέντε μέρες στη διάθεσή του για να πείσει τη Λίλιθ να τον αγαπήσει και πάλι. Αν τα καταφέρει, θα ζήσουν για πάντα μαζί. Αν αποτύχει, όμως, η Κόλαση του επιφυλάσσει μια ξεχωριστή θέση, μια θέση μόνο για εκείνον. Το ρολόι μετράει αντίστροφα...\nΔείτε επίσης\tΦως μέσα στη θύελλα\tΝΕΕΣ ΚΥΚΛΟΦΟΡΙΕΣ\tΚρομμύδας, Κώστας, 1971-\tΑγώνες κυριών\tΝΕΕΣ ΚΥΚΛΟΦΟΡΙΕΣ\tΖώτου, Λία\tΤο μυστικό της μπλε πολυκατοικίας\tΝΕΕΣ ΚΥΚΛΟΦΟΡΙΕΣ\tΑκρίτα, Έλενα\tΜατωμένα εντελβάις\tΝΕΕΣ ΚΥΚΛΟΦΟΡΙΕΣ\tΓουβέλη, Γιώτα Ν.\tΚαλάθι αγορών